sagorsarker/bangla-wikipedia huggingface dataset:
শুভেচ্ছা ক্রীড়ার অ্যাথলেটিক্স

চতুর্বর্ষীয় গুডউইল গেমস প্রতিযোগিতায় অ্যাথলেটিক্স অন্যতম ক্রীড়া ছিল। পাঁচটি গুডউইল গেমসের প্রতিটিতে অ্যাথলেটিক্স প্রতিযোগিতা অনুষ্ঠিত হয়েছিল। ২০০৫ সালের গেমসের সংস্করণ বাতিল হওয়ায় ২০০১ সালে গেমসে চূড়ান্ত অ্যাথলেটিক্স ইভেন্ট অনুষ্ঠিত হয়েছিল।
আইসিসি ক্রিকেট বিশ্বকাপ সুপার লিগ

আইসিসি ক্রিকেট বিশ্বকাপ সুপার লিগ বিশ্ব ওডিআই ক্রিকেটের প্রথম স্তর যার মাধ্যমে বিশ্বকাপে অংশগ্রহণের সরাসরি সুযোগ পাওয়া যায়। ২০১৯ সালে ১৩টি দল নিয়ে এই প্রতিযোগিতা শুরু হয় এবং আইসিসি ওডিআই চ্যাম্পিয়নশীপএর স্থান গ্রহণ করে। এই প্রতিযোগিতার শেষের দলগুলির নিয়মানুযায়ী আইসিসি ক্রিকেট বিশ্বকাপ লিগ ২ নামক দ্বিতীয় স্তরে অবনমন ঘটে।
লে জার্নাল দে টাঙ্গার

লে জার্নাল দে টাঙ্গার হ'ল ফরাসী ভাষার স্থানীয় দৈনিক পত্রিকা, যা মরক্কোর তানজাহ ভিত্তিক। এটি দেশের প্রাচীনতম প্রকাশনাগুলির মধ্যে একটি।
ফরাসি ভাষায় প্রকাশিত "লে জার্নাল দে টাঙ্গার" ১৯০৪ সালে প্রতিষ্ঠিত হয়েছিল। কাগজটি স্থানীয় একটি দৈনিক এবং সদর দফতর তানজাহে।
আল-ইত্তেহাদ (লেবানীয় সংবাদপত্র)

আল-ইত্তেহাদ (আরবি: الاتحاد "দ্য ইউনিয়ন") "আল-ইত্তেহাদ আল-লুবনানী" (লেবানীয় ইউনিয়ন) নামে পরিচিত, লেবাননের একটি সংবাদপত্র ছিল, যা ২০১৩ সালে প্রতিষ্ঠিত হয়েছিল। এটি আরবিতে মুদ্রিত হয় এবং অনলাইন ওয়েবসাইটে প্রকাশিত হতো। যার প্রকৃত মুদ্রণের বিষয়গুলির একটি পিডিএফ ইস্যুও ছিল। "আল-ইত্তেহাদের" মূল লাইসেন্সটি প্রায় একশ বছর আগে সাংবাদিক জিদান জেইদানকে দেওয়া হয়েছিল, তবে পত্রিকাটি দীর্ঘদিন প্রকাশিত হয়নি। সংবাদপত্রের বর্তমান লাইসেন্সের মালিক ছিলেন মোস্তফা নাসের, তিনি ছিলেন দৈনিকটির প্রধান-সম্পাদক। 
সংবাদপত্রটি ২৩ অক্টোবর ২০১৭-এ চালু হয়েছিল। "আল-ইত্তেহাদ" ২৯ ডিসেম্বর ২০১৭-এ প্রকাশনা বন্ধ করেছিল। পত্রিকার প্রথম পাতায় এটি বন্ধ হওয়ার পিছনের আর্থিক এবং রাজনৈতিক কারণগুলি উল্লেখ করা হয়েছিল। স্বল্পায়ুর "আল ইত্তেহাদ" বন্ধ হওয়ার আগে কেবল ৫৪টি সংখ্যা প্রকাশ করেছিল।
আসওয়াত

আসওয়াত ( আরবী: الصوت ), "আল সোয়াত" নামেও পরিচিত, কুয়েত ভিত্তিক একটি আরবি ভাষার সংবাদপত্র ছিল।
"আসওয়াত" ২০০৮ সালে প্রতিষ্ঠিত হয়েছিল এবং এর প্রথম সংখ্যাটি ২১ অক্টোবর ২০০৮-এ প্রকাশিত হয়েছিল। এটি দেশের পঞ্চদশতম দৈনিকে পরিণত হয়েছিল। কুয়েতের প্রাক্তন তথ্যমন্ত্রী ইউসুফ আল সোমিত দৈনিকের প্রধান ছিলেন। 
যাইহোক, এটি ২০০৯ সালের জানুয়ারিতে অর্থনৈতিক কারণে বন্ধ হয়ে যায়।
বিশকেক অবজারভার

বিশকেক অবজারভার কিরগিজস্তানের বিশ্বকেকে প্রকাশিত একটি ইংরেজি ভাষার সাপ্তাহিক পত্রিকা।
"বিশকেক অবজারভার" বিশ্বকেক ভিত্তিক এবং ইংরেজি ভাষায় প্রকাশিত একটি সাপ্তাহিক পত্রিকা। কাগজের আন্তর্জাতিক এবং স্থানীয় উভয় সংস্করণ রয়েছে।
সিরি (বৈরুত)

সিরি ('সিরিয়া') লেবাননের বৈরুত থেকে প্রকাশিত একটি ফরাসি ভাষার দৈনিক পত্রিকা ছিল। পত্রিকাটি ১৯১৭ সালে প্রতিষ্ঠিত হয়েছিল। ১৯৩৭ সালে এর পরিচালক ছিলেন জর্জেস ভ্যাসিয়াস। 
"সিরি" ফরাসী হাই কমিশনের দাপ্তরিক অঙ্গ ছিল। তাই এর একটি ফরাসিপন্থী অবস্থান ছিল।
আইওসকো কাউন্টি নিউজ-হেরাল্ড

আইওসকো কাউন্টি নিউজ-হেরাল্ড হ'ল মিশিগানের আইসকো কাউন্টির রেকর্ডের সংবাদপত্র। পূর্ব তওয়াশের ১১০ ওয়েস্ট স্টেট স্ট্রিটে এর কার্যালয় অবস্থিত। কাগজটি সাপ্তাহিক বুধবারে প্রকাশিত হয়। কাগজের ভগিনী প্রকাশনাটি হল "অসকোডা প্রেস" ।
ইল এস্ট মিডি

ইল এস্ট মিডি হলো সেনেগালের অন্যতম বৃহৎ স্বাধীন দৈনিক সংবাদপত্র। এর প্রধান কার্যালয় সেনেগালের রাজধানী ডাকারে অবস্থিত।
"ইল এস্ট মিডি" ফরাসি ভাষায় প্রকাশিত হয়। ফরাসি “ইল ইস্ট মিডি” শব্দগুচ্ছের অর্থ “এটি মধ্যাহ্ন”।
বেরুবাড়ী ইউনিয়ন

৪নং বেরুবাড়ী ইউনিয়ন বাংলাদেশের কুড়িগ্রাম জেলার নাগেশ্বরী উপজেলার একটি ইউনিয়ন পরিষদ।
বেরুবাড়ী গ্রাম ও মৌজার নামানুসারে এ ইউনিয়ানের নাম রাখা হয় বেরুবাড়ী ইউনিয়ন। এ ইউনিয়ন পরিষদটি ১৯৪৭ সালে চালু হয়। প্রথম পঞ্চায়েত ছিল মহামতি কালাম উদ্দিন ফকির।
পূর্বেঃ বল্লভের খাস, পশ্চিমেঃ নাগেশ্বরী পৌরসভা, উত্তেরঃ বামনডাঙ্গা, দক্ষিনেঃ কালিগঞ্জ ইউপি৷ কুড়িগ্রাম জেলার, নাগেশ্বরী উপজেলা বাসষ্ট্যান্ট হইতে সোজা পূর্বদিকে বেরুবাড়ী বাজার সংলগ্ন এই ইউনিয়ন পরিষদ ভবনটি আপনার চোখে পড়বে।
বেরুবাড়ী ইউনিয়নটি নাগেশ্বরী উপজেলার কেরামতিয়া বহু মুখী উচ্চ বিদ্যালয় রোডের পূর্বে প্রায় ৫ কি.মি. দূরে অবস্থিত। নাগেশ্বরী উপজেলা সদর থেকে বেরুবাড়ী ইউনিয়ন পরিষদ সহ বিভিন্ন গ্রামের যাতায়াত ব্যবস্থা- 
এই ইউনিয়নে একটি মাত্র নদী তার নাম দুধকুমার নদী। এই দুধকুমার নদীর কড়াল গ্রাসে প্রতি বছর হাজার বিঘা জমি নদী গর্ভে বিলীন হয়ে যায়
কেদার ইউনিয়ন

১৪নং কেদার ইউনিয়ন বাংলাদেশের কুড়িগ্রাম জেলার নাগেশ্বরী উপজেলার একটি ইউনিয়ন পরিষদ।
কেদার গ্রাম ও মৌজার নামানুসারে এ ইউনিয়ানের নাম রাখা হয় কেদার ইউনিয়ন। ব্রিটিশ শাসনামলের আনুমানিক ১৯৪৩ সালে প্রথম ১৪টি গ্রাম ও ৩টি ওর্য়াড নিয়ে কেদার ইউনিয়ন গঠিত হয়। ঐসময়ে ইউনিয়ন এর চেয়ারম্যান কে পঞ্চায়েত প্রধান হত। ১৯৫০ সালেপাকিস্তান শাসনামলে গ্রাম পঞ্চায়েত প্রধানের পদকে ইউনিয়ন চেয়ারম্যান পদবী হিসেবে ঘোষণা করা হয়। ১৯৫৪ সালে প্রথম পঞ্চায়েত প্রধান হন মগারব আলীব্যাপারী।
এটি কচাকাটা থানার অন্তর্ভুক্ত একটি ইউনিয়ন। বাংলাদেশের সীমান্তবর্তী এ ইউনিয়ন কচাকাটা বাজারের প্রাণকেন্দ্রে অবস্থিত। 
নাগেশ্বরী উপজেলা থেকে যোগাযোগ ব্যবস্থাঃ রিকসা, সাইকেল, অটোরিকসা।
এই ইউনিয়নে ২টি নদী তার নাম দুধকুমার নদী ও সংকোস নদী।
দামহুস্টোরভেট

কোপেনহেগেন সীমানার ঠিক আগে দক্ষিণ-পূর্ব রাডোভেরের দামহুস্টোরভেট একটি বৃহত ট্র্যাফিক হাব এবং ছোট ব্যবসায়ের জেলা। এটি ৮টি বাস-লাইন সেবা প্রদান করে এবং এতে দুটি সুপারমার্কেট, পিজ্জারিয়া, একটি সাইকেলের দোকান, একটি আউটডোর শপ, কসাই, বেকারি, নাপিত, রিয়েল এস্টেট এজেন্ট, একটি কাবাব পার্লার এবং মোটরসাইকেলের ডিলারশিপ রয়েছে।
অঞ্চলটি দামহুসিন এবং রোসকিলদেভেজের সংলগ্ন অবস্থিত। এটি ৬এ, ১৩, ২১, ২২, ১৩২ এবং ৯৩এন বাস-লাইন দ্বারা সংযুক্ত।
হায়দার আলী (ক্রিকেটার, জন্ম ১৯৯৪)

হায়দার আলী (জন্মঃ ৫ জুলাই ১৯৯৪) একজন পাকিস্তানি ক্রিকেটার। তিনি ২৫ সেপ্টেম্বর ২০১৮-তে কায়েদ-ই-আজম ট্রফিতে জারাই তারাকিয়াতি ব্যাংক লিমিটেডের হয়ে প্রথম শ্রেণির খেলোয়াড় হিসেবে আত্মপ্রকাশ করেছিলেন।
নারায়ণপুর ইউনিয়ন, নাগেশ্বরী

১২নং নারায়ণপুর ইউনিয়ন বাংলাদেশের কুড়িগ্রাম জেলার নাগেশ্বরী উপজেলার একটি ইউনিয়ন পরিষদ।
নারায়ণপুর গ্রাম ও মৌজার নামানুসারে এ ইউনিয়ানের নাম রাখা হয় নারায়ণপুর ইউনিয়ন। ব্রিটিশশাসনামলের আনুমানিক ১৯৪৩ সালে এ ইউনিয়ন গঠিত হয়। এ ইউনিয়নটি নাগশ্বেরী উড়জেলায় ১৪টি ইউনিয়নের মধ্যে বড় । আয়তনে বড় হলেও এতে লোক সংখ্যা কম আছে।
এ ইউনিয়নে ০৩টি নদী আছে।
বল্লভেরখাস ইউনিয়ন

১৩নং বল্লভেরখাস ইউনিয়ন বাংলাদেশের কুড়িগ্রাম জেলার নাগেশ্বরী উপজেলার একটি ইউনিয়ন পরিষদ।
বল্লভেরখাস গ্রাম ও মৌজার নামানুসারে এ ইউনিয়ানের নাম রাখা হয় বল্লভেরখাস ইউনিয়ন। 
যানবাহন ও নৌকা
নদীর পাড়
সমোন্নতি রেখা

সমোন্নতি রেখা (আইসোলাইন, আইসোপ্লিথ, বা, ইসারিদম নামেও পরিচিত) হলো দুটি চলকের এমন একটি সম্পর্কে গঠিত একটি বক্ররেখা যার একটি সুনির্দিষ্ট ধ্রুব মান থাকে, যার ফলে বক্ররেখাটি একই মানের বিন্দুগুলোকে সংযোজন করে। আরও সাধারণভাবে বললে, দুটি চলক দ্বারা গঠিত একটি সম্পর্কের সমোন্নতি রেখা হলো একই নির্দিষ্ট মান আছে এমন কয়েকটি বিন্দুর সংযোজনকারী বক্ররেখা।
মানচিত্রাঙ্কনবিদ্যায় সমোন্নতি রেখা (প্রায়শই যেটিকে "সমোন্নতি" নামে ডাকা হয়) একটি নির্দিষ্ট তলের প্রেক্ষিতে, যেমনঃ গড় সমুদ্র সমতলের, সমান ভূ-উন্নতি (উচ্চতা) নির্দেশক বিন্দুগুলোকে যুক্ত করে। সমোন্নতি মানচিত্র হলো এমন যা সমোন্নতি রেখা দ্বারা চিত্রিত হয়, উদাহরণস্বরূপ, ভূসংস্থানিক মানচিত্র, যাতে উপত্যকা এবং পাহাড় ও ঢালের খাড়া বা ঋজুতা দেখানো হয়। সমোন্নতি মানচিত্রে প্রদত্ত সমোন্নতি ব্যবধান হলো ধারাবাহিক ভাবে অবস্থান করা সমোন্নতি রেখাগুলোর মধ্যকার উচ্চতার পার্থক্য।
প্রাথমিক গণপ্রস্তাব

প্রাথমিক গণপ্রস্তাব (আইপিও) () হচ্ছে শেয়ার বাজারে তালিকাভুক্তির জন্য কোম্পানি কর্তৃক প্রাতিষ্ঠানিক ও সাধারণ বিনিয়োগকারীদের নিকট শেয়ার বিক্রির একটি গণপ্রস্তাব বা আহ্বান। প্রাথমিক গনপ্রস্তাব সাধারণত এক বা একাধিক বিনিয়োগ ব্যাংক দ্বারা অবলিখীত হয়ে থাকে যারা ঐ কোম্পানির শেয়ার স্টক একচেঞ্জে তালিকাভুক্তি ও গনপ্রস্থাবের আয়োজনে সহায়তা করে। গনপ্রস্তাবের মাধমেই একটি প্রাইভেট কোম্পানি পাবলিক কোম্পানিতে রূপান্তরিত হয়। এছাড়াও, নতুন মূলধন সংগ্রহের জন্যও ইতোমধ্যে তালিকাভুক্ত কোম্পানি প্রাথমিক গণপ্রস্তাবের আয়োজন করে।
আইপিওর পরে কোম্পানির শেয়ারগুলো মাধ্যমিক বাজারে সহজে লেনদেন করা যায় যেটি ফ্রি ফ্লোট নামে পরিচিত। আইপিওর নানবিধ সুবিধা রয়েছে, তবে এখানে ব্যাংকিং এবং আইনী প্রক্রিয়ার সাথে সম্পর্কিত খরচসহ অনেক খরচ বিদ্যমান। এছাড়াও, আইপিওর ক্ষেত্রে কোম্পানির সংবেদনশীল তথ্য প্রকাশের বাধ্যবাধকতা রয়েছে।
আইপিও সম্পর্কিত বিস্তারিত বিবরণ প্রসপেক্টাস নামে পরিচিত একটি কাগজের মাধ্যমে সম্ভাব্য ক্রেতাদের নিকট প্রকাশ করা হয়। প্রাথমিক গণপ্রস্তাবের আগে অধিকাংশ কোম্পানি এক বা একাধিক অভিজ্ঞ অবলেখক নিয়োগ করে। অবলেখকরা শেয়ারের মূল্য নির্ধারণ এবং ঐ শেয়ারের বাজার বা বাজার চাহিদা সৃষ্টিসহ বিভিন্ন সহায়তা প্রদান করে।
রোমান প্রজাতন্ত্রের সময়ে"পাবলিকানি" নামের একটি প্রতিষ্ঠান বাজারে পাবলিক শেয়ার ছাড়ে। এটিকেই ইতিহাসের প্রথম প্রাথমিক গণপ্রস্তাব হিসেবে বিবেচনা করা হয়। বর্তমান যুগের যৌথমূলধনী প্রতিষ্ঠানের মতই তখনকার "পাবলিকানি" একটি আইনী সত্তা হিসেবে বিবেচিত হতো এবং এদের মালিকানা অনেকগুলি শেয়ার বা অংশে বিভক্ত ছিল।
প্রারম্ভিক আধুনিক যুগে ডাচরা আর্থিক উদ্ভাবক ছিলেন যারা আধুনিক আর্থিক ব্যবস্থার ভিত্তি স্থাপনে সহায়তা করেছিলেন ১৬০২ সালের মার্চ মাসে ওলন্দাজ ইস্ট ইন্ডিয়া কোম্পানি তাদের মূলধন বাড়াতে সাধারণ জনগণের কাছে কোম্পানির শেয়ার বিক্রির জন্য গণপ্রস্তাব করে যেটি ছিল আধুনিক যুগের প্রথম প্রাথমিক গণপ্রস্তাব। ওলন্দাজ ইস্ট ইন্ডিয়া কোম্পানি সর্বপ্রথম সাধারণ জনগণের জন্য শেয়ার এবং স্টক প্রচলন করে। 
মার্কিন যুক্তরাষ্ট্রে, প্রথম ১৭৮৩ সালের ব্যাংক অব উত্তর আমেরিকার প্রাথমিক গণপ্রস্তাব আহ্বান করে। 
একটি কোম্পানি যখন তালিকাভুক্ত হয় তখন এটি বিভিন্ন পদ্ধতিতে অতিরিক্ত সাধারণ শেয়ার ইস্যু করে অধিক পরিমাণ মূলধন জোগাড় করতে পারে। ফলে, কোম্পানিগুলি অতিরিক্ত মূলধনের জন্য ঋণ না করে বরং শেয়ার বাজার থেকে সেটি জোগাড় করতে পারে।
একটি তালিকাভুক্ত কোম্পানি সাধারণত আইপিও পূর্ববর্তী নিন্মক্ত সুবিধাদি পায়:
প্রাথমিক গণপ্রস্তাবের কিছু অসুবিধাও রয়েছে যেগুলো নিম্নরুপঃ
প্রাথমিক গণপ্রস্তাবের পদ্ধতি বভিন্ন দেশে বিভিন্ন আইন দ্বারা পরিচালিত হয়। মার্কিন যুক্তরাষ্ট্রে গণপ্রস্তাব মার্কিন সিকিওরিটিজ অ্যান্ড এক্সচেঞ্জ কমিশন কর্তৃক ১৯৩৩ সালের সিকিওরিটিজ আইনের অধীনে নিয়ন্ত্রিত হয়। যুক্তরাজ্যে্র গণপ্রস্তাব যুক্তরাজ্য তালিকা কর্তৃপক্ষের দ্বারা পরিচালিত ও নিয়ন্ত্রিত হয়। প্রাথমিক গণপ্রস্তাবের ক্ষেত্রে সাধারণত নিচের পদ্ধতি অনুসরণ করা হয়ঃ
২০০৯ সালের আগে আমেরিকা ছিল মোট লেনদেনকৃত মূল্য বিবেচনায় শীর্ষস্থানীয় প্রাথমিক গণপ্রস্তাব বাজার। ২০১১ সালের নভেম্বর পর্যন্ত চীন প্রাথমিক গণপ্রস্তাব বাজারে শীর্ষস্থান ধরে রেখেছিলো।
উজানচর ইউনিয়ন, গোয়ালন্দ

উজানচর ইউনিয়ন বাংলাদেশের ঢাকা বিভাগের রাজবাড়ী জেলার গোয়ালন্দ উপজেলার অন্তর্গত একটি ইউনিয়ন।
গ্রামের সংখ্যা: ৪৬টি<br>
মৌজার সংখ্যা: ০৯টি<br>
মোট জনসংখ্যা: প্রায় ৩৫,৫৭২ জন।
শিক্ষা প্রতিষ্ঠান:
বর্তমান চেয়ারম্যান: মোঃ গোলজার হোসেন মৃধা।<br>
প্রাক্তন চেয়ারম্যানগণের তালিকা:
ওয়েবসাইট
বাহাদুরপুর ইউনিয়ন, পাংশা

বাহাদুরপুর ইউনিয়ন বাংলাদেশের ঢাকা বিভাগের রাজবাড়ী জেলার পাংশা উপজেলার অন্তর্গত একটি ইউনিয়ন। 
গ্রামের সংখ্যা: ১৪টি<br>
মৌজার সংখ্যা: ২৬টি<br>
মোট জনসংখ্যা: প্রায় ২০,৪২৯ জন<br>
ভোটার সংখ্যা: ১৪,২০০ জন।
শিক্ষা প্রতিষ্ঠান:
বর্তমান চেয়ারম্যান: হুমায়ুন কবীর শাকিল।<br>
প্রাক্তন চেয়ারম্যানগণের তালিকা:
ওয়েবসাইট
বাবুপাড়া ইউনিয়ন

বাবুপাড়া ইউনিয়ন বাংলাদেশের ঢাকা বিভাগের রাজবাড়ী জেলার পাংশা উপজেলার অন্তর্গত একটি ইউনিয়ন। রাজবাড়ী হইতে কুষ্টিয়া মহাসড়কের পাশে বাবুপাড়া ইউনিয়ন অবস্থিত। 
গ্রামের সংখ্যা: ১০টি<br>
মৌজার সংখ্যা: ১৫টি<br>
মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ২৩,১৯০ জন।
সাক্ষরতার হার: ৭৫%।<br>
শিক্ষা প্রতিষ্ঠান:
বর্তমান চেয়ারম্যান: মোঃ ইমান আলী সরদার।<br>
প্রাক্তন চেয়ারম্যানগণের তালিকা:
ওয়েবসাইট
সরিষা ইউনিয়ন, পাংশা

সরিষা ইউনিয়ন বাংলাদেশের ঢাকা বিভাগের রাজবাড়ী জেলার পাংশা উপজেলার অন্তর্গত একটি ইউনিয়ন। পাংশা থেকে ইউনিয়নের দূরত্ব ১০ কিলোমিটার। 
গ্রামের সংখ্যা: ২৩টি<br>
মৌজার সংখ্যা: ১৫টি<br>
মোট জনসংখ্যা: প্রায় ১২,১৩৪ জন।
শিক্ষা প্রতিষ্ঠান:
বর্তমান চেয়ারম্যান: মোঃ আজমল আল বাহার।<br>
প্রাক্তন চেয়ারম্যানগণের তালিকা:
ওয়েবসাইট
মৌরাট ইউনিয়ন

মৌরাট ইউনিয়ন বাংলাদেশের ঢাকা বিভাগের রাজবাড়ী জেলার পাংশা উপজেলার অন্তর্গত একটি ইউনিয়ন। 
গ্রামের সংখ্যা: ১৯টি<br>
মৌজার সংখ্যা: ১৮টি<br>
মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ২৩,৭৫০ জন।
সাক্ষরতার হার: ২০০১ এর শিক্ষা জরীপ অনুযায়ী সাক্ষরতার হার ৫২%।<br>
শিক্ষা প্রতিষ্ঠান:
বর্তমান চেয়ারম্যান: মোঃ হাবিবুর রহমান।<br>
প্রাক্তন চেয়ারম্যানগণের তালিকা:
ওয়েবসাইট
পাট্টা ইউনিয়ন

পাট্টা ইউনিয়ন বাংলাদেশের ঢাকা বিভাগের রাজবাড়ী জেলার পাংশা উপজেলার অন্তর্গত একটি ইউনিয়ন। 
গ্রামের সংখ্যা: ২৮টি<br>
মৌজার সংখ্যা: ১১টি<br>
মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ১৮,৩০২ জন।
সাক্ষরতার হার: ৪৫%।<br>
শিক্ষা প্রতিষ্ঠান:
ওয়েবসাইট
জামালপুর ইউনিয়ন, বালিয়াকান্দি

জামালপুর ইউনিয়ন বাংলাদেশের ঢাকা বিভাগের রাজবাড়ী জেলার বালিয়াকান্দি উপজেলার অন্তর্গত একটি ইউনিয়ন।
গ্রামের সংখ্যা: ২৯টি<br>
মৌজার সংখ্যা: ২৫টি<br>
মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ৩০,০৯৬ জন।
সাক্ষরতার হার: ২০০১ এর শিক্ষা জরীপ অনুযায়ী সাক্ষরতার হার ৪৯%।<br>
শিক্ষা প্রতিষ্ঠান:
বর্তমান চেয়ারম্যান: মোঃ ইউনুছ আলী সরদার।<br>
প্রাক্তন চেয়ারম্যানগণের তালিকা:
ওয়েবসাইট
বহরপুর ইউনিয়ন

বহরপুর ইউনিয়ন বাংলাদেশের ঢাকা বিভাগের রাজবাড়ী জেলার বালিয়াকান্দি উপজেলার অন্তর্গত একটি ইউনিয়ন। 
গ্রামের সংখ্যা: ৩৬টি<br>
মৌজার সংখ্যা: ২৩টি<br>
মোট জনসংখ্যা: প্রায় ৪১,৬৬৭ জন<br>
ভোটার সংখ্যা: ২৫,২২২ জন।
শিক্ষা প্রতিষ্ঠান:
ওয়েবসাইট
নবাবপুর ইউনিয়ন, বালিয়াকান্দি

নবাবপুর ইউনিয়ন বাংলাদেশের ঢাকা বিভাগের রাজবাড়ী জেলার বালিয়াকান্দি উপজেলার অন্তর্গত একটি ইউনিয়ন।
গ্রামের সংখ্যা: ৫০টি<br>
মৌজার সংখ্যা: ২০টি<br>
মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ৩৭,৮৭৯ জন।
সাক্ষরতার হার: ৫৭.৬%।
বর্তমান চেয়ারম্যান: মোঃ আবুল হোসেন আলী।<br>
প্রাক্তন চেয়ারম্যানগণের তালিকা:
ওয়েবসাইট
জঙ্গল ইউনিয়ন

জঙ্গল ইউনিয়ন বাংলাদেশের ঢাকা বিভাগের রাজবাড়ী জেলার বালিয়াকান্দি উপজেলার অন্তর্গত একটি ইউনিয়ন। রাজবাড়ী জেলার বালিয়াকান্দি উপজেলা থেকে ৫ কিলোমিটার পশ্চিমে ২য় তলা ভবন নিয়ে এই ইউনিয়ন পরিষদের অবস্থান। এই ইউনিয়ন পরিষদের পূর্বে বালিয়াকান্দি ইউনিয়ন, পশ্চিমে ও দক্ষিণে মাগুড়া জেলা ও গড়াই নদী এবং উত্তরে নারুয়া ইউনিয়ন পরিষদ। এর আয়তন ১০.৭০ বর্গমাইল।
গ্রামের সংখ্যা: ৩৪টি<br>
মৌজার সংখ্যা: ১৩টি<br>
মোট জনসংখ্যা: প্রায় ২০,৩০১ জন (পুরুষ- ৯,৮১৫ জন এবং মহিলা- ৯,২৮৬ জন)।
শিক্ষা প্রতিষ্ঠান:
বর্তমান চেয়ারম্যান: নৃপেন্দ্রনাথ বিশ্বাস।<br>
প্রাক্তন চেয়ারম্যানগণের তালিকা:
ওয়েবসাইট
জামিয়া মাদানিয়া বারিধারা, ঢাকা

জামিয়া মাদানিয়া বারিধারা, ঢাকা (সংক্ষেপে বারিধারা মাদ্রাসা) ঢাকা জেলার বারিধারা এলাকায় অবস্থিত একটি কওমি মাদ্রাসা। ১৯৮৮ সালে দারুল উলুম দেওবন্দের মূলনীতিকে সামনে রেখে হেফাজতে ইসলাম বাংলাদেশের প্রাক্তন মহাসচিব নূর হুসাইন কাসেমী এটি প্রতিষ্ঠা করেন। মাদ্রাসা প্রতিষ্ঠার ব্যাপারে সার্বিক সহযোগিতা করেছেন স্থানীয় দানবীর নাঈম উদ্দিন। মাদ্রাসাটিতে শুরু থেকেই দাওরায়ে হাদিস (মাস্টার্স) পর্যন্ত চালু করা হয়। ২০২০ সালে মাদ্রাসার ছাত্রসংখ্যা ছিল ১৭৫০ জন।
১৯৮৮ সালের ৯ জুন দরসে বুখারীর মাধ্যমে প্রথম শিক্ষাবর্ষের কার্যক্রম শুরু করা হয়। মাদ্রাসাটি বেফাকুল মাদারিসিল আরাবিয়া বাংলাদেশের অন্তর্ভুক্ত। মাদ্রাসার বর্তমান বিভাগসমূহ:
নারুয়া ইউনিয়ন

নারুয়া ইউনিয়ন বাংলাদেশের ঢাকা বিভাগের রাজবাড়ী জেলার বালিয়াকান্দি উপজেলার অন্তর্গত একটি ইউনিয়ন। রাজবাড়ী জেলার বালিয়াকান্দি উপজেলা থেকে ৮ কিলোমিটার পশ্চিমে নারুয়া ইউনিয়ন অবস্থিত। 
গ্রামের সংখ্যা: ৩৭টি<br>
মৌজার সংখ্যা: ২১টি<br>
মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ২৫,৭৫৩ জন।
সাক্ষরতার হার: ৪৪.৫৯%।<br>
শিক্ষা প্রতিষ্ঠান:
বর্তমান চেয়ারম্যান: মোঃ আব্দুস সালাম।<br>
প্রাক্তন চেয়ারম্যানগণের তালিকা:
ওয়েবসাইট
জামিয়া ইসলামিয়া আরাবিয়া, ইসলামপুর

আল জামিয়া আল ইসলামিয়া আল আরাবিয়া, ইসলামপুর পুরান ঢাকার ইসলামপুরে অবস্থিত একটি কওমি মাদ্রাসা। ১৯২০ সালে ঢাকার নবাব বাড়ির প্রাঙ্গণে হাকিমুল উম্মত খ্যাত আশরাফ আলী থানভী এই মাদ্রাসার ভিত্তি স্থাপন করেন। তৎকালে নবাবদের পৃষ্ঠপোষকতায় এটি পরিচালিত হত। প্রতিষ্ঠালগ্ন থেকেই এখানে দাওরায়ে হাদিস (মাস্টার্স) চালু করা হয়। ১৯২৫ সালে থানভীর পরামর্শে ইসহাক বর্ধমানী এখানে হাদিসের শিক্ষাদান শুরু করেন। প্রথমদিকে নবাব বাড়ীর গেটের দোতালায় এর কার্যক্রম চালু ছিল। ছাত্র সংখ্যা বৃদ্ধি পাওয়ায় নবাব বাড়ীর প্রাঙ্গন থেকে মাদ্রাসাটি ইসলামপুর আমপট্টির পিছনে শাহাজাদা লেনে নির্মিত বিশাল দালানে স্থানান্তর করা হয়। তৎকালে ঢাকা শহরে এটি ছাড়া উল্লেখযোগ্য কোন মাদ্রাসা ছিল না। মাঝখানে মাদ্রাসাটিতে কিছুকাল শিক্ষা-কার্যক্রম বন্ধ ছিল। ময়মনসিংহ অধিবাসী আশিকে মুসতাক এ মাদ্রাসার মুহতামিম এবং মাহমুদুল হাসান শায়খুল হাদিস হিসেবে কর্মরত আছেন।
ডেল্যানি শ্নেল

ডেল্যানি শ্নেল (; জন্ম: ২১ ডিসেম্বর ১৯৯৮) হলেন একজন মার্কিন ডাইভার। তিনি আরিজোনা বিশ্ববিদ্যালয়ের হয়ে সম্মিলিতভাবে প্রতিযোগিতা করেন।
মিশিগানের আয়রন মাউন্টেনে জন্মগ্রহণকারী শ্নেল ২০১৯ ওয়ার্ল্ড অ্যাকুয়াটিক চ্যাম্পিয়নশিপে অংশ নিয়েছিলেন এবং নারীদের ১০ মিটার প্ল্যাটফর্ম প্রতিযোগিতায় একটি ব্রোঞ্জ পদক জিতেছিলেন।
তিনি ২০২০ গ্রীষ্মকালীন অলিম্পিকে নারীদের ১০ মিটার প্ল্যাটফর্ম এবং নারীদের সমলয় ১০ মিটার প্ল্যাটফর্মে (জেসিকা পারাটোর সাথে) মার্কিন যুক্তরাষ্ট্রের প্রতিনিধিত্ব করেছেন। তিনি এবং পারাটো সমলয় ১০ মিটার প্ল্যাটফর্মে দ্বিতীয় স্থানে ছিলেন, মার্কিন যুক্তরাষ্ট্রের জন্য উক্ত প্রতিযোগিতায় প্রথম পদক জয়লাভ করেছিলেন।
জামিয়া হোসাইনিয়া আশরাফুল উলুম, বড় কাটরা

আল জামিয়া হোসাইনিয়া আশরাফুল উলুম, বড় কাটরা (সংক্ষেপে বড় কাটরা মাদ্রাসা) পুরান ঢাকার চকবাজারের বড় কাটরায় অবস্থিত একটি কওমি মাদ্রাসা। স্থানীয় ধর্মপরায়ন ব্যক্তিদের সহায়তায় ১৯৩১ সালে এটি প্রতিষ্ঠা লাভ করে। প্রতিষ্ঠার পর নানাবিধ কারণে কিছুদিন বন্ধ থাকে। ১৯৩৬ সালে স্থানীয় ব্যবসায়ী মুহাম্মাদ হোসাইনের সহযোগিতায় শামসুল হক ফরিদপুরী এ মাদ্রাসা পুনঃপ্রতিষ্ঠা করেন। তার সহযোগী ছিলেন আবদুল ওয়াহহাব পীরজী ও মোহাম্মদুল্লাহ হাফেজ্জী। বিখ্যাত আলেম ও মুহাদ্দিসদের পাঠদানের সুনাম সর্বত্র ছড়িয়ে পড়লে বিভিন্ন জায়গা থেকে শিক্ষার্থীরা এখানে এসে ভর্তি হয়। এ মাদ্রাসায় জাফর আহমদ উসমানি, উবায়দুল হক, মুহাম্মাদ তফজ্জল হোসাইন , মাওলানা হিদায়াতুল্লাহ , মুফতী আবদুল বারী সহ প্রমুখ খ্যাতিমান আলেম শিক্ষকতা করেন। বাংলাদেশে ইসলামি শিক্ষা বিস্তারে এ মাদ্রাসা নেতৃস্থানীয় ভূমিকা পালন করেছে। আজিজুল হক, আমিনুল ইসলাম, আবদুল আজিজ, আবদুল জব্বার, মমতাজ উদ্দীন সহ প্রমুখ খ্যাতিমান আলেম এ মাদ্রাসার ছাত্র ছিলেন।
জামিয়া আরাবিয়া খাদিমুল ইসলাম

জামিয়া আরাবিয়া খাদিমুল ইসলাম ঢাকার বৃহত্তর মিরপুরের ১৩ নং সেকশন টিনশেড কলোনী এলাকায় অবস্থিত একটি কওমি মাদ্রাসা। ১৯৮৫ সালে মোহাম্মদুল্লাহ হাফেজ্জী এই মাদ্রাসা প্রতিষ্ঠা করেন। ২০০৪ সালে এখানে দাওরায়ে হাদিস (মাস্টার্স) খোলা হয়। ২০২৩ সালে মাদ্রাসার ছাত্র সংখ্যা ৬২৯ ও শিক্ষক ও স্টাফ ৪৭ জন। প্রতি বছর হাদিসের গড় ছাত্র প্রায় ৫০ জন।
বর্তমানে ইফতা বিভাগ তথা উচ্চতর ইসলামি আইন ও ফারায়েজ বিভাগ এবং তাফসির কোর্স চালু করা হয়েছে। মাদ্রাসার বর্তমান প্রিন্সিপাল মাওলানা শহীদুল্লাহ কাসেমী।
তুইতাল পবিত্র আত্মার গীর্জা

পবিত্র আত্মার গির্জা (ইংরেজি: "হলি স্পিরিট চার্চ, Holy Spirit Church)" একটি নান্দনিক খ্রিষ্টীয় ধর্মীয় উপাসনালয়। এটি ঢাকা বিভাগের অন্তর্গত নবাবগঞ্জ উপজেলার নয়নশ্রী ইউনিয়নের তুইতাল নামক গ্রামের ইছামতির তীরের ধর্মপল্লীতে অবস্থিত। উক্ত গ্রামের খ্রিষ্ট সম্প্রদায়ের জন্য এটিই একমাত্র ধর্মীয় প্রতিষ্ঠান। তবে নান্দনিক সৌন্দর্য্য এবং প্রাকৃতিক স্বচ্চলতার জন্য সর্বস্তরের লোকেরই বিচরণ লক্ষ্য করা যায় উক্ত গির্জায়।
বাংলাদেশ প্রতিষ্ঠারও আগে তৎকালীন ব্রিটিশ বেঙ্গলের নানান জায়গায় ধর্ম প্রচারের লক্ষ্যে ইংরেজ মিশনারীগুলো থেকে গির্জাসহ নানারকম মিশনারী শিক্ষা প্রতিষ্ঠানের অনুমোদন এবং অনুদান প্রদান করা হয়। আর তারই উত্তরসূরী হিসেবে নবাবগঞ্জের হাসনাবাদে প্রতিষ্ঠিত হয় বৃহৎ গির্জা। আর এরই শাখা প্রশাখা স্বরূপ উক্ত প্রতিষ্ঠানের পার্শ্ববর্তী গ্রামসমূহে একাধিক গির্জা এবং মিশনারী স্কুল কলেক প্রতিষ্ঠা করা হয়। উক্ত "'তুইতাল পবিত্র আত্মার গির্জা' ও" তৎকালীন মিশনারী স্কুল "তুইতাল গার্লস স্কুল এন্ড কলেজ' এর সাথে অনুমোদন পায়।
প্রায় ১২০ বছর হাসনাবাদের অধীন থাকার পর ১৮৯৪ সালের ১৫ মে তুইতাল ধর্মপল্লী প্রতিষ্ঠিত হয়। আর ১৯২৪ সালে বর্তমান গির্জার পাশে একটি নতুন গির্জা নির্মিত হয়, যার নাম দেওয়া হয় ‘পবিত্র আত্মার গির্জা’।
১৯২৪ সালে উক্ত গির্জা নির্মাণের পর বহুবার সংস্কার করা হয়। তবে সেটি অতিরিক্ত পুরোনো হয়ে গেলে ১৯৯৩ সালে উক্ত স্থানেই এর নতুন সংস্করণ নির্মাণ করা হয়।
ইছামতির তীরে অবস্থিত হওয়ায় এটি উক্ত প্রতিষ্ঠানের সৌন্দর্য্য এবং শান্তিপ্রিয়তা বহুগুণে বৃদ্ধি করে দিয়েছে। অনন্য নকশায় সজ্জিত হবার দরুন এবং এর ভেতরের শান্তিপ্রিয় সবুজ এবং ফুলেল আবহাওয়া বিস্তারের কারণে খ্রিষ্ট ধর্মীয়দের সাথে অন্য ধর্মের লোকেদের নিকটও এটি একটি জনপ্রিয় পিকনিক স্পট। প্রতি রবিবার স্থানীয় খ্রিষ্ট সম্প্রদায় এখানে প্রার্থনা করতে আসে এবং প্রতি বড়দিনের পরে এখানে খ্রিষ্ট সম্প্রদায়ের বিবাহ অনুষ্ঠিত হয়। আর অন্যান্য দিনগুলি এটি অন্যান্য লোকেদের জন্য উন্মুক্ত করা হয়, যদিও এর সুরক্ষার জন্য এখানে কঠোর নিষেধাজ্ঞা পালন করতে হয়।
এছাড়াও ১৯৩৩ সালে শাহরিয়ার কবিরের "একাত্তরের যীশূ" উপন্যাসের ভিত্তিতে তৈরিকৃত চলচ্চিত্র "একাত্তরের যীশূ"-এর শুটিং ও উক্ত গির্জা এবং এর পাশ্ববতী নদী ইছামতির তীরেই চিত্রায়িত করা হয়।
জামিয়া মুহাম্মাদিয়া ইসলামিয়া বনানী

জামিয়া মুহাম্মাদিয়া ইসলামিয়া বনানী ঢাকার বনানীস্থ বিটিসিএল কলোনীর স্যাটেলাইট অফিস সংলগ্ন এলাকায় অবস্থিত একটি কওমি মাদ্রাসা। ১৯৯৪ সালে উক্ত স্যাটেলাইট প্রতিষ্ঠানের কয়েকজন কর্মকর্তার প্রচেষ্টায় এটি প্রতিষ্ঠা লাভ করে। ২০১৪ সালে এই মাদ্রাসার ছাত্র সংখ্যা ছিল ৭০০ ও শিক্ষক ৩০ জন। আজিজুল হক জীবদ্দশায় এখানে নিয়মিত "সহীহ বুখারীর" পাঠদান করতেন। মাদ্রাসাটি বেফাকুল মাদারিসিল আরাবিয়া বাংলাদেশের অন্তর্ভুক্ত। মাদ্রাসার বর্তমান মহাপরিচালক মুহাম্মদ নোমান।
এ প্রকল্পে বর্তমানে তিনটি বিভাগ রয়েছে:
এ প্রকল্পের কয়েকটি বিভাগ রয়েছে:
কি চাহ শঙ্খচিল

কি চাহ শঙ্খচিল (১৯৮৫) মমতাজউদদীন আহমদের রচিত বাংলাদেশের মুক্তিযুদ্ধ বিষয়ক একটি নাটক। মুক্তিযুদ্ধকালীন নারী নির্যাতনের গল্প নিয়ে রচিত এই নাটকটির কেন্দ্রীয় চরিত্র "রোশন আরা"।
রোশন আরা চরিত্রের মধ্য দিয়ে মুক্তিযুদ্ধের সময় পাকিস্তান হানাদার বাহিনীর দ্বারা নির্যাতিত বাংলাদেশী নারীদের চিত্র তুলে ধরা হয়েছে।
চার্লস এম. প্রাইস সহায়তা কেন্দ্র

চার্লস এম. প্রাইস সহায়তা কেন্দ্রটি ছিল সেন্ট লুইয়ের পূর্ব দিকে মিসিসিপি নদীর তীরে ইলিনয়ের গ্রানাইট সিটিতে অবস্থিত একটি মার্কিন যুক্তরাষ্ট্রের সেনা ঘাঁটি।
প্রথম বিশ্বযুদ্ধের সময় মার্কিন যুক্তরাষ্ট্রের সেনা সরবরাহ ডিপোর সাইট হিসেবে এটি নির্বাচিত হয়, এটি [[দ্বিতীয় বিশ্বযুদ্ধ|দ্বিতীয় বিশ্বযুদ্ধের পূর্ব পর্যন্ত [[গ্রানাইট সিটি]] [[ইঞ্জিনিয়ার]] ডিপো হিসেবে ব্যবহৃত হয়েছিল। এই যুদ্ধে ৫,২০০ জন সেনা নিয়োগ দেওয়া হয়েছিল এবং যুদ্ধের সময় ক্যাম্প [[চার্লস এম. প্রাইস|চার্লস এম. প্রাইসে]] আরও ১,৫০০ জন সেনাকে রক্ষণাবেক্ষণ এবং প্রকৌশল সরবরাহের প্রশিক্ষণ দেওয়া হয়েছিল।
যুদ্ধের পর, ১৯৬১ সালে [[গ্রানাইট সিটি আর্মি ডিপো]] মনোনীত না হওয়া পর্যন্ত ডিপোটি মূলত নিষ্ক্রিয় ছিল। পরবর্তী পঁয়ত্রিশ বছর ধরে ইনস্টলেশনটি মিশনের বিভিন্ন পরিবর্তনের মধ্য দিয়ে গিয়েছিল। প্রকৃত সরবরাহ ডিপো ১৯৭১ সালে বন্ধ হয়ে যায় এবং সাইটটি [[ইউএস আর্মি এভিয়েশন সিস্টেমস]] কমান্ডের হেডকোয়ার্টার এবং [[ইনস্টলেশন ফর সাপোর্ট অ্যাক্টিভিটি]] হয়ে ওঠে। বৃহত্তর সমর্থন জোর নিয়ে, এটি প্রায় ৫০০ জন কর্মচারী নিয়ে ১৯৭৫ সালে মার্কিন সেনা সেন্ট লুই অঞ্চল সমর্থন কেন্দ্রে পরিণত হয়। ১৯৮৮ সালে, দীর্ঘকালীন ইলিনয় কংগ্রেসম্যান মেলভিন প্রাইস কেন্দ্রটির নাম চার্লস মেলভিন প্রাইস সহায়তা কেন্দ্র নামকরণ করে সম্মানিত করা হয়েছিল, যার মাধ্যমে প্রায় ১০০০ কর্মচারী সেন্ট লুই অঞ্চলে মার্কিন যুক্তরাষ্ট্রের ৭৫ সামরিক এবং ফেডারেল এজেন্সিগুলোর জন্য যৌক্তিক, প্রশাসনিক এবং বিনোদনমূলক সহায়তা সরবরাহ করেছিলেন।
১৯৯৫ সালে সেনা কর্তৃক এই কেন্দ্রটি বন্ধের জন্য মনোনীত করা হয় এবং পরবর্তী বছরগুলোতে এই কাজগুলো অন্যান্য সাইটে স্থানান্তরিত হয় এবং বন্ধ হয়ে যাওয়ার সাথে সাথে কর্মসংস্থান প্রায় ৩০০-তে নেমে আসে। সুবিধাটি বন্ধ করার সাথে সাথে পুনর্নির্মাণ পরিকল্পনা বাস্তবায়িত করা হয়। এখন এটি দ্য পোর্ট নামে পরিচিত। এখন এখানে সামরিক সুবিধায হিসেবে রয়েছে [[ওয়াইএমসিএ]], অসংখ্য বিনোদনমূলক সুবিধা, আবাসিক এলাকা, বেশ কয়েকটি শিল্প এলাকা এবং একটি ছোট [[ইউএস আর্মি রিজার্ভ সেন্টার]]।
[[বিষয়শ্রেণী:ইলিনয়ের সামরিক স্থাপনা]]
[[বিষয়শ্রেণী:মার্কিন সেনাবাহিনীর রসদ স্থাপনা]]
জামিয়া ইসলামিয়া দারুল উলুম আকবর

জামিয়া ইসলামিয়া দারুল উলুম আকবর (আকবর মাদ্রাসা নামেও পরিচিত) ঢাকার মিরপুরের সি.ও. ব্লকের ১নং সেকশনে অবস্থিত একটি কওমি মাদ্রাসা। দারুল উলুম দেওবন্দের মূলনীতির আলোকে ২০০০ সালে এটি প্রতিষ্ঠা করেন মুফতি দিলাওয়ার হোসাইন। ২০০৭–২০০৮ সালে এখানে দাওরায়ে হাদিস (মাস্টার্স) সহ অন্যান্য উচ্চতর বিভাগ খোলা হয়।
মাদ্রাসার শিক্ষা ব্যবস্থায় যে বিভাগ সমূহ রয়েছে:
হনোক (কয়িনের পুত্র)

হনোক (, "Ḥănōḵ"; ) হলেন আদিপুস্তকে উল্লিখিত একজন ব্যক্তি। তাঁকে কয়িনের পুত্র এবং ঈরদের পিতা হিসেবে বর্ণনা করা হয়। কয়িন তাঁর ভাই হেবলকে হত্যা করার ফলে সদাপ্রভু কর্তৃক শাপগ্রস্ত হয়ে এদনের পূর্বদিকে নোদ দেশে বসতি স্থাপন করে। এরপর তার স্ত্রী গর্ভবতী হয়ে হনোককে প্রসব করে।
এই হনোক আর যারেদের পুত্র হনোক এক ব্যক্তি নন যার প্রতি হনোকের পুস্তকের লেখকত্ব আরোপ করা হয়।
হনোকের জন্মের পর আদিপুস্তকের ৪:১৭ ইব্রীয় লেখা অস্পষ্ট। হয় কয়িন একটি নগর পত্তন করে আপন ছেলের নামানুসারে তার নাম রাখে হনোক, অথবা হনোক নিজেই শহর স্থাপন করে।
যুবিলী ৪:৯ অনুসারে, হনোকের মা/ফুফুর নাম ছিল অবান। শমরীয় ঐতিহ্যমতে, হনোককে এবল পর্বতে দাফন করা হয়।
দ্য উইকলি পোস্ট

দ্য উইকলি পোস্ট হ'ল একটি সাপ্তাহিক সংবাদপত্র, যা লোকাস্ট, উত্তর ক্যারোলাইনা ভিত্তিক স্ট্যানলি কাউন্টি এবং দক্ষিণ কাবারাস কাউন্টি জুড়ে বিস্তৃত। পত্রিকাটির মালিকানা দ্য উইকলি পোস্ট, ইনকর্পোরেটেড। কাগজটির সম্পাদক এবং প্রকাশক জন লং দ্বারা ১৯৭৪ সালে প্রতিষ্ঠিত হয়েছিল। ২০০৩ সালে লং মারা যান।
মাদ্রাজ পাইওনিয়ার

মাদ্রাজ পাইওনিয়ার হ'ল ১৯৫৪ সাল থেকে মার্কিন যুক্তরাষ্ট্রের অরেগনের মাদ্রাজে প্রকাশিত একটি সাপ্তাহিক পত্রিকা এটি বুধবার প্রকাশিত হয়েছে এবং এর সঞ্চালন রয়েছে ৩,৮৮৫। এটি জেফারসন কাউন্টির রেকর্ড পত্রিকা। কাগজটি একসময় ওরেগনের গভর্নর এলমো স্মিথের মালিকানাধীন ছিল, যার পরিবার এখনও ঈগল সংবাদপত্রের মালিক। ২০১৩ সালের জানুয়ারিতে, কাগজটি পাম্পলিন মিডিয়া গ্রুপের কাছে ইগল নিউজপেপার্সের মালিকানাধীন আরও পাঁচটি পত্রিকাসহ বিক্রি করা হয়েছিল।
দ্য ট্রিবিউন নিউজ

ট্রিবিউন নিউজ মার্কিন যুক্তরাষ্ট্রের অরেগনের জংশন সিটিতে প্রকাশিত একটি সাপ্তাহিক পত্রিকা, এটি বুধবারের পত্রিকা। কাগজটি জংশন সিটি এবং বেনটন, লিন এবং লেন কাউন্টিসহ মনরো, হ্যারিসবুর্গ এবং সান্তা ক্লারার সম্প্রদায়গুলিতে পরিবেশিত হয়।
রতনদিয়া ইউনিয়ন

রতনদিয়া ইউনিয়ন বাংলাদেশের ঢাকা বিভাগের রাজবাড়ী জেলার কালুখালী উপজেলার অন্তর্গত একটি ইউনিয়ন। ১৯৭৩ সালে প্রশাসনিক কাজের সুবিধার্থে তৎকালীন প্রশাসক কালুখালী ইউনিয়ন থেকে মদাপুর কে পৃথক করে রতনদিয়া নামে আলাদা ইউনিয়ন গঠন করা হয়। বর্তমানে ৩৯টি ছোট বড় গ্রাম মিলিয়েই রতনদিয়া ইউনিয়ন পরিষদ গঠিত। 
গ্রামের সংখ্যা: ৩৯টি<br>
মৌজার সংখ্যা: ২৬টি<br>
মোট জনসংখ্যা: প্রায় ২৯,৪৬২ জন।
সাক্ষরতার হার: ২৫.৪%।
মোদনমোহন আঙ্গিণা: মোদনমোহন আঙ্গিণাটি সর্বপ্রথম ১৮৪০ সালে কালুখালী উপজেলার ০১ রতনদিয়া ইউনিয়নের গঙ্গানান্দপুর গ্রামের মোড়ালিখোলা মৌজায় স্থাপিত হয়। লোকের মুখে শোনা যায় এই মোদনমোহন আঙ্গিণাটি উনিশ দশকের প্রথম দিকে পদ্মা নদীর স্রোত এর সাথে ভেসে আসে আর সেটা মোড়ালিখোলা গ্রামেই আটকে পড়ে এবং কোন এক হিন্দু সন্ন্যাসী এটা স্বপ্নে দেখে সেখান থেকেই হিন্দু পূজারীরা এটাকে সংরক্ষণ করতে লাগলেন এবং পূজা আরচনা করতে লাগলেন।
বর্তমান চেয়ারম্যান: মেহেদী হাচিনা পারভীন।<br>
প্রাক্তন চেয়ারম্যানগণের তালিকা:
মিডি লিব্রে

মিডি লিব্রে ( ) হল মোঁপেলিয়েরের একটি ফরাসি দৈনিক সংবাদপত্র, যা সাধারণ সংবাদ কভার করে। এটি ১৯৪৪ সালে প্রকাশনা শুরু করেছিল। 
১৯৪৯ সাল থেকে সংবাদপত্রটি গ্র্যান্ড প্রিক্স দু মিডি লিব্রে নামে একটি সাইক্লিং মঞ্চ দৌড়ের আয়োজন করেছিল।
সিসাইড সিগনাল

সিসাইড সিগনাল হল একটি সাপ্তাহিক সংবাদপত্র, যা সিসাইড সিগনাল ইনকর্পোরেটেড কর্তৃক সিসাইড, ওরেগন, মার্কিন যুক্তরাষ্ট্রের সমুদ্রতীরবর্তী সম্প্রদায়ের জন্য প্রকাশিত হয়। 
সিসাইড সিগনাল সাপ্তাহিক হিসাবে ২৫ মার্চ ১৯০৫, শনিবার প্রতিষ্ঠিত হয়েছিল। এটি আরএম ওয়াটসন সম্পাদনা করেছেন। কাগজটি ট্যাবলয়েড ফর্ম্যাটে ছিল এবং এক বছরের সাবস্ক্রিপশনের জন্য $ ২ ডলার খরচ হতো। ১১ মে ১৯০৭ কাগজটি ব্রডশীট ফর্ম্যাটে পরিবর্তিত হয়েছিল। তার পর থেকে সিগন্যাল অসংখ্যবার সংবাদপত্রের আকার পরিবর্তন করেছে।
কালিকাপুর ইউনিয়ন, কালুখালী

কালিকাপুর ইউনিয়ন বাংলাদেশের ঢাকা বিভাগের রাজবাড়ী জেলার কালুখালী উপজেলার অন্তর্গত একটি ইউনিয়ন। 
গ্রামের সংখ্যা: ২০টি<br>
মোট জনসংখ্যা: প্রায় ১৭,৬৫৩ জন।
সাক্ষরতার হার: ৫৬%।<br>
শিক্ষা প্রতিষ্ঠান:
বর্তমান চেয়ারম্যান: মোঃ আতিউর রহমান।<br>
প্রাক্তন চেয়ারম্যানগণের তালিকা:
মোলাল্লা পাইওনিয়ার

মোলাল্লা পাইওনিয়ার হল মার্কিন যুক্তরাষ্ট্রের অরেগনের মোলাল্লার স্থানীয় সাপ্তাহিক সংবাদপত্র, যা ১৯১৩ সালে প্রকাশ শুরু হয়েছিল। "পাইওনিয়ার" বর্তমানে বুধবার প্রকাশিত হয়। জানুয়ারী ২০১৩ সালে পেপারটি পাম্পলিন মিডিয়া গ্রুপ কিনেছিল, যা ওরেগনের স্থানীয় সংবাদপত্র যেমন "দ্য নিউবার্গ গ্রাফিক" এবং "দ্য ক্যানবি হেরাল্ডের" মালিক।
২০১৭ পর্যন্ত, কাগজের প্রকাশক ছিলেন স্যান্ডি স্টোরি। জন বাকের জুলাই ২০১৭ সালে সম্পাদকের দায়িত্ব গ্রহণ করেছিলেন; তিনি গত দশক ধরে ক্যানবি হেরাল্ডের সম্পাদক হিসাবেও দায়িত্ব পালন করেছেন। জুলাই ২০১৭ সালে, ক্রিস্টেন ওহোলার্সকে রিপোর্টার হিসাবে নিয়োগ দেওয়া হয়েছিল।
বোয়ালিয়া ইউনিয়ন, কালুখালী

বোয়ালিয়া ইউনিয়ন বাংলাদেশের ঢাকা বিভাগের রাজবাড়ী জেলার কালুখালী উপজেলার অন্তর্গত একটি ইউনিয়ন।
মৌজার সংখ্যা: ২৪টি<br>
মোট জনসংখ্যা: প্রায় ২৬,৯৪৬ জন।
সাক্ষরতার হার: ৫৫%।<br>
শিক্ষা প্রতিষ্ঠান:
বর্তমান চেয়ারম্যান: মোঃ রফিকুল ইসলাম।<br>
প্রাক্তন চেয়ারম্যানগণের তালিকা:
দ্য ট্রায়াঙ্গল ট্রিবিউন

দ্য ট্রায়াঙ্গল ট্রিবিউন হ'ল মার্কিন, ইংরেজি ভাষার সাপ্তাহিক সংবাদপত্র, যার সদর দফতর উত্তর ক্যারোলিনার ডরহামে। এটি ১৯৯৮ সালে প্রতিষ্ঠিত হয়েছিল এবং আফ্রিকান-আমেরিকান সম্প্রদায়কে লক্ষ্য করে। শার্লট পোস্ট পাবলিশিং কোম্পানি "দ্য" "ট্রায়াঙ্গল ট্রিবিউন" ও তার ভগিনী পত্রিকা "দ্য শার্লট পোস্টের" মালিক।
হনোক

হনোক (, "H̱anōḵ"; , "Henṓkh"; বা , "") হলেন নোহের জলপ্লাবনের পূর্ববর্তীকালের একজন বাইবেলীয় ব্যক্তিত্ব যিনি যেরদের পুত্র এবং মথূশেলহের পিতা। হিব্রু বাইবেল অনুসারে তিনি ছিলেন মহাপ্লাবনপূর্ব যুগের লোক। এই হনোক আর কয়িনের পুত্র হনোক এক ব্যক্তি নন।
আদিপুস্তকের আখ্যান অনুযায়ী হনোক ঈশ্বর কর্তৃক গৃহীত হওয়ার পূর্বে ৩৬৫ বছর বেঁচে ছিলেন। শ্লোক অনুসারে:
হনোক বিভিন্ন যিহূদী ও খ্রীষ্টীয় ঐতিহ্যের মুখ্য বিষয়। তাঁকে হনোকের পুস্তকের রচয়িতা গণ্য করা হয় এবং "দণ্ডাজ্ঞার লিপিকার হনোক" নামেও অবিহিত করা হয়। নূতন নিয়মে হনোকের নাম সাধু লূক লিখিত সুসমাচার, ইব্রীয়দের প্রতি লিখিত পত্র এবং যিহূদার পত্র পুস্তকে উল্লেখিত হয়েছে।
মাজবাড়ী ইউনিয়ন

মাজবাড়ী ইউনিয়ন বাংলাদেশের ঢাকা বিভাগের রাজবাড়ী জেলার কালুখালী উপজেলার অন্তর্গত একটি ইউনিয়ন। মাজবাড়ী ইউনিয়নের আয়তন ২২.১৫ বর্গকিলোমিটার। 
গ্রামের সংখ্যা: ২০টি<br>
মৌজার সংখ্যা: ১৫টি<br>
মোট জনসংখ্যা: প্রায় ২১,৪৯৯ জন (পুরুষ- ১০,৬৩২ জন এবং মহিলা- ১০,৮৬৭ জন)<br>
ভোটার সংখ্যা: ১১,৮২৯ জন (পুরুষ- ৫,৯৯০ জন এবং মহিলা- ৫,৮৩৯ জন)।
সাক্ষরতার হার: ৫৩.৪৮%।<br>
শিক্ষা প্রতিষ্ঠান:
বর্তমান চেয়ারম্যান: কাজী শরিফুল ইসলাম।<br>
প্রাক্তন চেয়ারম্যানগণের তালিকা:
জিউশ রিভিউ

জিউশ রিভিউ মার্কিন যুক্তরাষ্ট্রের ওরেগনের, পোর্টল্যান্ডে প্রকাশিত একটি দ্বি-মাসিক, অলাভজনক সংবাদপত্র ছিল। জিউশ ফেডারেশন অফ গ্রেটার পোর্টল্যান্ড দ্বারা ১৯৫৯ থেকে ২০১২ সাল পর্যন্ত এই কাগজটি প্রকাশিত হয়েছিল।
ব্ল্যাক ক্রনিকল

দ্য ব্ল্যাক ক্রনিকল ওকলাহোমা রাজ্যের একটি আফ্রিকান-আমেরিকান সাপ্তাহিক পত্রিকা। এপ্রিল ১৯৭৯ সালে প্রতিষ্ঠিত এবং ওকলাহোমা সিটির ইস্টসাইড ভিত্তিক, এটি পেরি পাবলিশিং অ্যান্ড ব্রডকাস্টিংয়ের মালিকানাধীন এবং ওকলাহোমা সিটির কৃষ্ণাঙ্গ সম্প্রদায়কে সরবরাহ করা হয়। ওকলাহোমা'র সাপ্তাহিক সংবাদপত্রগুলির মধ্যে আজ "ব্ল্যাক ক্রনিকলের" সবচেয়ে বেশি সঞ্চালন রয়েছে। 
দ্য "ব্ল্যাক" "ক্রনিকল" তার পূর্বসুরী, "ব্ল্যাক ডিসপ্যাচ" থেকে এসেছে, যা ১৯১৫ সাল থেকে প্রকাশিত হয়েছিল, রোসকো দুঞ্জি দ্বারা প্রতিষ্ঠিত এবং পরে জন দুঞ্জি প্রকাশ করেছিলেন। জন দুঞ্জি মারা যাওয়ার পরে এর দীর্ঘদিনের কর্মচারী রাসেল পেরির কাছে বিক্রি করা হয়েছিল।
টনিস পুরি

টনিস পুরি () হলো এক ধরনের জর্জিয়ান রুটি, যা একটি নির্দিষ্ট চুলায় বেক করা হয় যার নাম "টোন" বা "টর্নে"। শব্দটি তন্দুর থেকে এসেছে। এটি অন্য যে কোনো রুটির মত পরিবেশন করা হয়। এটি ইস্টার, ক্রিসমাস এবং নববর্ষের দিন, সেইসাথে জন্মদিন এবং বিবাহের মতো বিশেষ দিনগুলো উদযাপনের সময় বেশি তৈরি করা হয়ে থাকে।
মদাপুর ইউনিয়ন

মদাপুর ইউনিয়ন বাংলাদেশের ঢাকা বিভাগের রাজবাড়ী জেলার কালুখালী উপজেলার অন্তর্গত একটি ইউনিয়ন। 
গ্রামের সংখ্যা: ২০টি<br>
মৌজার সংখ্যা: ২১টি<br>
মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ৩০,২৮৮ জন।
সাক্ষরতার হার: ২০০১ এর শিক্ষা জরীপ অনুযায়ী সাক্ষরতার হার ৪৯%।<br>
শিক্ষা প্রতিষ্ঠান:
বর্তমান চেয়ারম্যান: মোঃ মিজানুর রহমান মজনু<br>
প্রাক্তন চেয়ারম্যানগণের তালিকা:
২. https://www.banglanews24.com/national/news/bd/895883.details থেকে আর্কাইভ করা। সংগ্রহের তারিখ ২৯ নভেম্বর, ২০২১।
ওয়েবসাইট
সাওরাইল ইউনিয়ন

সাওরাইল ইউনিয়ন বাংলাদেশের ঢাকা বিভাগের রাজবাড়ী জেলার কালুখালী উপজেলার অন্তর্গত একটি ইউনিয়ন।
সাওরাইল ইউনিয়নের অন্যতম আকর্ষণীয় স্থান হল বিশই সাওরাইল জমিদার বাড়ি। ইউনিয়নের বিশই সাওরাইল গ্রামে এখনো জমিদার বাড়িটির বিশাল পুকুর, প্রায় ২৫০ বছর পুরাতন মন্দির এবং অন্যান্য প্রাচীন স্থাপনা রয়েছে। এছাড়াও গড়াই নদীর পাড়, সিরাজপুরের হাওর, ছোট ছোট অসংখ্য খাল এবং সবুজ গ্রাম এই ইউনিয়নকে দিয়েছে অন্যরকম সৌন্দর্য। 
গ্রামের সংখ্যা: ২১টি<br>
মৌজার সংখ্যা: ২১টি<br>
মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ২৯,৪৬২ জন।
ইউনিয়নের বিশই সাওরাইল গ্রামে, বিশই সাওরাইল জমিদার বাড়ি- রাজবাড়ী জেলার অন্যতম পুরাতন এবং সমৃদ্ধ জমিদার বাড়ি। এই জমিদারদের তৈরি ১৮১৯ সালের বিশই সাওরাইল সরকারী প্রাথমিক বিদ্যালয় দেশের অন্যতম প্রাচীন শিক্ষা প্রতিষ্ঠান। 
সাক্ষরতার হার: ২০০১ এর শিক্ষা জরীপ অনুযায়ী সাক্ষরতার হার ৪৬.০৩।<br>
শিক্ষা প্রতিষ্ঠান:
বর্তমান চেয়ারম্যান: মোঃ শহিদুল ইসলাম।<br>
প্রাক্তন চেয়ারম্যানগণের তালিকা:
ওয়েবসাইট
ইউটিসি+৯:৪৫

ইউটিসি+৯:৪৫ হলো একটি সময় অঞ্চল যা ইউটিসি সময় থেকে ৯ ঘন্টা ৪৫ মিনিট এগিয়ে।
ইউটিসি+৯:৪৫ অস্ট্রেলিয়ায় (সেন্ট্রাল ওয়েস্টার্ন সামার টাইম বা সিডব্লিউএসটি) একটি সময় হিসাবে ব্যবহৃত হয়েছিল। গ্রীষ্মকালে দক্ষিণ অস্ট্রেলিয়া এবং পশ্চিম অস্ট্রেলিয়ার আইয়ার হাইওয়েবরাবর কিছু রোডহাউস এটি ব্যবহার করেছিল যখন দক্ষিণ অস্ট্রেলিয়ায় দিবালোক সংরক্ষণের সময় রয়েছে। যদিও এটি একটি সরকারী ও সরকার কর্তৃক বাধ্যতামূলক সময় অঞ্চল নয়। যেখানে এটি শুরু এবং শেষ তার সীমানা স্পষ্টভাবে সংজ্ঞায়িত করা হয় এবং সাধারণত এটি এলাকার রোড ম্যাপে দেখানো হয়।
ইউটিসি+০৯:৪৫ অস্ট্রেলিয়ার ৫টি স্থানে ব্যবহৃত হয়েছে, যার মধ্যে রয়েছে বর্ডার ভিলেজ, কাইগুনা, ইউক্লা, মাদুরা এবং মুন্দ্রাবিল্লা। এই মুহুর্তে, এই অঞ্চলগুলি ব্যবহার করে কারণ পশ্চিম অস্ট্রেলিয়া দিবালোক সংরক্ষণ সময় ব্যবহার করে না।
বন্ধক অধিক্ষেত্র

প্রোটিন অণুর গঠন-কাঠামোর আলোচনায় বন্ধক অধিক্ষেত্র () বলতে এমন একটি প্রোটিন অধিক্ষেত্রকে বোঝায়, যা কোনও বিশেষ পরমাণু বা অণুর সাথে (যেমন ক্যালসিয়াম বা ডিএনএ) আবদ্ধ হতে পারে। একটি প্রোটিন অধিক্ষেত্র হল একটি প্রোটিন অনুক্রমের অংশবিশেষ ও একটি তৃতীয়-পর্যায়ের কাঠামো যেটি প্রোটিন শৃঙ্খলের অবশিষ্টাংশের সাপেক্ষে স্বাধীনভাবে পরিবর্তিত হতে পারে, স্বাভাবিক ক্রিয়া সম্পাদন করতে পারে ও বেঁচে থাকতে পারে। বন্ধন সম্পন্ন হবার পরে প্রোটিন অণুগুলিতে একটি আকৃতিক পরিবর্তন (conformational change) ঘটতে পারে। বন্ধক অধিক্ষেত্রগুলি বহুসংখ্যক প্রোটিনের স্বাভাবিক ক্রিয়ার জন্য অত্যাবশ্যক, কেননা এই বন্ধক অধিক্ষেত্রগুলি প্রোটিনগুলির গাঁটছড়া বাধা (splice), জোড়া দেওয়া (assemble) এবং অনুবাদনে (translate) সহায়তা করে।
বন্ধক অধিক্ষেত্রের কিছু উদাহরণ হল দস্তা অঙ্গুলি (Zinc finger), যা ডিএনএ-র সাথে আবদ্ধ হয়, এবং ইএফ-হস্ত (EF hand) যা ক্যালসিয়ামের সাথে আবদ্ধ হয়।
ইউটিসি+১৪:০০

ইউটিসি+১৪:০০ হলো একটি সময় অঞ্চল যা ইউটিসি সময় থেকে ১৪ ঘন্টা এগিয়ে। এটি পৃথিবীর প্রাচীনতম একটি সময় অঞ্চল, যার অর্থ এই সময় অঞ্চলে অবস্থিত অঞ্চলগুলি প্রথম একটি নতুন দিন দেখতে পায় এবং এজন্য প্রথম নতুন বছরও উদযাপন করে। এটিকে পৃথিবীর "সর্বশেষ সময় অঞ্চল" হিসাবেও উল্লেখ করা হয়, কারণ এর ঘড়িগুলি সর্বদা সর্বকালের অঞ্চলগুলির 'সর্বশেষ' (অর্থাৎ, সর্বাধিক উন্নত) সময় দেখায়।
ইউটিসি+১৪:০০ ১৮০তম মধ্যরেখার ৩০° পূর্ব পর্যন্ত বিস্তৃত এবং প্রশান্ত মহাসাগরীয় দেশ কিরিবাসের চারপাশে আন্তর্জাতিক তারিখ রেখায় একটি বড় ভাঁজ তৈরি করে।
মধ্য প্রশান্ত মহাসাগরীয় প্রজাতন্ত্র কিরিবাতি ৩১ ডিসেম্বর ১৯৯৪ তারিখে তার পূর্ব অর্ধের তারিখ পরিবর্তন করে, সময় অঞ্চল এবং থেকে এবং ইউটিসি+১৪:০০ তে স্থানান্তরিত হয়। এর পূর্বে সময় অঞ্চল ইউটিসি+১৩:০০ এবং ইউটিসি+১৪:০০ বিদ্যমান ছিল না। ব্রিটিশ উপনিবেশ হিসেবে, কিরিবাতি গিলবার্ট দ্বীপপুঞ্জে কেন্দ্রীভূত ছিল, পুরানো তারিখ লাইনের ঠিক পশ্চিমে। দূরবর্তী ফিনিক্স এবং লাইন দ্বীপপুঞ্জ তারিখ লাইনের অন্য দিকে ছিল। লাইনের বিপরীত দিকের সরকারি অফিসগুলি কেবল সপ্তাহের চার দিন রেডিও বা টেলিফোনে যোগাযোগ করতে পারতো যখন উভয় পক্ষই একই সাথে কাজের দিনের সময় মিলতো।
কিরিবাতির সময় অঞ্চল সংশোধনের অর্থ হল তারিখ রেখাটি এই দেশের চারপাশে যাওয়ার জন্য পূর্বদিকে সরানো হয়েছিল, যাতে অধ্যুষিত কিরিটিমাটি দ্বীপ সহ লাইন দ্বীপপুঞ্জটিতে ২০০০ সাল পৃথিবীর অন্য কোনও দেশের আগে তার ভূখণ্ডে শুরু হয়, যা কিরিবাতি সরকার সম্ভাব্য পর্যটক আকর্ষণ হিসাবে তুলে ধরবে।
ইউটিসি+১৪:০০ ১৯৮২ সালের আগে পূর্ব রাশিয়ার (চুকোটকা) অংশে দিবালোক সংরক্ষণ সময় ব্যবহৃত হত যা আনাদির সময় ব্যবহার করত।
দেহ নিয়ে লজ্জা দেওয়া

দেহ নিয়ে লজ্জা দেওয়া হচ্ছে কোনও ব্যক্তির শারীরিক অবস্থাকে উপহাস করা বা উপহাস করার মত কিছু কাজ করা, যাতে ঐ ব্যক্তি লজ্জা অনুভব করে।
দেহ নিয়ে লজ্জা দেওয়ার অনেক পদ্ধতি আছে। চর্বি বা স্থুল হওয়ায়, পাতলা বা চিকন হওয়ায় , উচ্চতা বা লম্বা, লোমশতা বা লোম না থাকায়, চুলের রঙ, শরীরের আকৃতি, কারো পেশীবহুলতায় বা এর অভাব, চেহারার বা মুখের বৈশিষ্ট্যের জন্য এবং এর বিস্তৃত অর্থে ট্যাটু এবং ছিদ্র বা রোগে ও বিভিন্ন কারণে পড়া শারীরিক চিহ্ন বা দাগ এর জন্য লজ্জা দেয়া প্রভৃতি।
শিশুদের মনস্তত্ত্ব প্রকাশ মূলক বিভিন্ন ছায়াছবিতে এর গুরুত্ব সম্পর্কে উপস্থাপিত যেখানে দেখানো হয়েছে শিশুদের জন্য বিভিন্ন মাধ্যমে সম্পর্কের এবং আন্তঃব্যক্তিক মিথস্ক্রিয়তার একটি গুরুত্বপূর্ণ অংশ হিসাবে আকর্ষণীয়তার বিষয়টির প্রভাব বা ভূমিকা।
এগুলো নিয়ে গবেষণা করা হয় এবং গবেষণায় ব্যবহৃত সিনেমাগুলির মধ্যে দুটি ডিজনি মুভিতে ব্যক্তিগত সৌন্দর্য সম্পর্কে সর্বাধিক সংখ্যক বার্তা রয়েছে। এই সমীক্ষায় আরও দেখা গেছে যে ৬৪% ছবিতে স্থূল চরিত্রগুলিকে অমনোযোগী, দুষ্ট, নিষ্ঠুর এবং বন্ধুত্বপূর্ণ বলে উপস্থাপন করেছে এবং অর্ধেকেরও বেশি চিত্রিত চিত্র বিবেচনা বা খাবারের সাথে জড়িত।
শরীর অমর্যদা -এর কিছু রূপ জনপ্রিয় কুসংস্কারের প্রাচীন উৎপত্তি, যেমন লাল চুলের প্রতি কুসংস্কার। বয়সের উপর নির্ভর করে বৈষম্যের রূপও উল্লেখযোগ্যভাবে আলাদা হতে পারে। উদাহরণস্বরূপ, সমবয়সীদের মধ্যে যারা লম্বা তাদের কখনও কখনও "লম্বু" এর মতো অবমাননাকর ছদ্মবেশী পদগুলির মুখোমুখি হতে হয়। তবে, প্রাপ্তবয়স্ক হওয়ার পরে, এই ধরনের উদ্বিগ্ন মনোভাবগুলি সাধারণত একটি বিপর্যয় ঘটে কারণ তখন সমবয়সীদের মধ্যে লম্বা হওয়াটা গুরুত্ব সহকারে দেখা হয় সর্বত্র। কখনো কখনো শরীর অমর্যদা এমন ধারণা পর্যন্ত বিস্তৃত হতে পারে যে যা একজন পুরুষত্ব বা নারীত্বকে পর্যাপ্তভাবে প্রদর্শন করে না। উদাহরণস্বরূপ,কখনও কখনও প্রশস্ত কোমর বা পুরুষের একটু সুডোল স্তন বা মুখে দাঁড়ির অভাব এ নারী বৈশিষ্ট্য উপস্থিত হওয়ার জন্য লজ্জা দেয়া। একইভাবে নারীদেহে পুরুষদের বৈশিষ্ট্য উপস্থিতির জন্য, যেমন: বিস্তৃত কাঁধ, পেশিবহুলতা, ছোটচুল অথবা টাক,দাড়ি বা লোমশতা প্রভৃতি থাকার কারণে দেহ নিয়ে লজ্জা দেওয়া।
শরীর অমর্যাদার বিস্তৃত স্তরের নেতিবাচক সংবেদনশীল প্রভাব থাকতে পারে, আত্ম-সম্মান হ্রাস (পারসোনালিটি ডিজঅর্ডার) এবং অন্যান্য সমস্যা যেমন খাওয়ার ব্যাধি (ইটিং ডিজঅর্ডার), রাগ, উদ্বেগ,মানসিক চাপ, শরীরের ডিস্মারফিয়া এবং হতাশা। এছাড়াও, শরীর অমর্যদা মারাত্মক বিষণ্নতার দিকে নিয়ে যেতে পারে, বিশেষ করে যখন মানুষ মনে করে যে তাদের শরীর সামাজিক মানদণ্ড পূরণ করতে পারে না।
যাঁরা দেহ নিয়ে লজ্জা দেয়, দেখা যায় তাঁরা নিজে হীনম্মন্যতায় ভোগে বা তাঁদের ব্যক্তিত্বের সমস্যা আছে। যিনি নিজে ব্যক্তিজীবনে বা পেশাগত ক্ষেত্রে কোথাও পরাজিত বা হতাশ, তাঁরাই বেশি বেশি শরীর অসম্মান করে থাকে। যাঁরা নিজেরা একসময় শরীর অসম্মান মুখোমুখি হয়েছিলো, পরবর্তী সময়ে তাঁদের মধ্যেও অপরকে শরীর অসম্মান করার প্রবণতা থাকতে পারে। যদি কারও মধ্যে ব্যক্তিত্বের বিকার থাকে, তবে কখনো তাঁরাও অপরকে শরীর অসম্মান করে থাকে।
আল জামিয়াতুল ইসলামিয়া দারুল উলুম মাদানীনগর

আল জামিয়াতুল ইসলামিয়া দারুল উলুম মাদানীনগর-ঢাকা (সংক্ষেপে মাদানীনগর মাদ্রাসা) নারায়ণগঞ্জ জেলার সিদ্ধিরগঞ্জের ঢাকা- চট্রগ্রাম বিশ্বরোডের উত্তর পার্শ্বে অবস্থিত একটি কওমি মাদ্রাসা। দারুল উলুম দেওবন্দের মূলনীতির আলোকে ইদ্রিস সন্দ্বীপি ১৯৮৪ সালের ৩১ ডিসেম্বর এটি প্রতিষ্ঠা করেন। এর ভিত্তি প্রস্তর করেছেন জমিয়ত উলামায়ে হিন্দের তৎকালীন সভাপতি আসআদ মাদানি। মাত্র ১৬ জন ছাত্র নিয়ে এই মাদ্রাসার প্রথম শিক্ষাবর্ষ শুরু হয়। বর্তমানে তার ছাত্র সংখ্যা প্রায় তিন হাজার।
প্রতিষ্ঠাতা ইদ্রিস সন্দ্বীপি নিজ এলাকায় ৩০ বছর ধর্মীয় শিক্ষাদানে ব্যয় করার পর ঢাকার কাচপুর ব্রিজের অদূরে নিমাইকাশারী এলাকায় পৌছে সেখানে এ মাদ্রাসা প্রতিষ্ঠা করেন। বর্তমানে এটিই মাদানীনগর হিসেবে খ্যাত। এ মাদ্রাসা প্রতিষ্ঠার পর থেকে ১৯৯৫ পর্যন্ত তিনি পরিচালকের দায়িত্ব পালন করেন। তারপর পরিচালনার দায়িত্ব পান প্রতিষ্ঠাতার বড় পুত্র মাওলানা ফয়জুল্লাহ সন্দ্বীপি। প্রায় চার বিঘা জমির উপর প্রতিষ্ঠিত এই মাদ্রাসায় তিনটি ছাত্রাবাস (যথাক্রমে সাত তলা,ছয় তলা ও তিন তলা) ও একটি আট তলা বিশিষ্ট আধুনিক নির্মাণ শিল্পে সমৃদ্ধ মসজিদ রয়েছে।
দ্য লাইটনিং থিফ

দ্য লাইটনিং থিফ (ইংরেজি: "The Lightning Thief"; অনুবাদ: "বজ্র-চোর") হল ২০০৫ সালে প্রকাশিত একটি মার্কিন ফ্যান্টাসি-অ্যাডভেঞ্চার উপন্যাস। গ্রিক পুরাণের ভিত্তিতে রচিত এই বইটিই রিক রিঅর্ড্যানের "পার্সি জ্যাকসন অ্যান্ড দি অলিম্পিয়ানস" ধারাবাহিকের প্রথম কিশোর উপন্যাস। বইটি অ্যাডাল্ট লাইব্রেরি সার্ভিসেস অ্যাসোসিয়েশন বেস্ট বুকস ফর ইয়াং অ্যাডাল্টস পুরস্কার সহ একাধিক পুরস্কার জয় করে। ২০১০ সালের ১২ ফেব্রুয়ারি যুক্তরাষ্ট্রে এই উপন্যাস অবলম্বনে নির্মিত "" ছবিটি মুক্তি পায়। ২০২০ সালের ১৪ মে রিঅর্ড্যান ঘোষণা করেন যে ডিজনি+-এর জন্য একটি লাইভ-অ্যাকশন ধারাবাহিকের আকারে "পার্সি জ্যাকসন অ্যান্ড দি অলিম্পিয়ানস" ধারাবাহিকটি চলচ্চিত্রায়িত হবে, যার প্রথম মরসুমটি নির্মিত হবে "দ্য লাইটনিং থিফ" অবলম্বনে। ধারাবাহিকে এই উপন্যাসটির পরবর্তী উপন্যাস ছিল "দ্য সি অফ মনস্টারস" এবং ধারাবাহিকের কাহিনি সম্প্রসারিত হয়েছিল আরও দু’টি উপন্যাস ধারাবাহিক ("দ্য হিরোজ অফ অলিম্পাস" ও "দ্য ট্রায়ালস অফ অ্যাপোলো") এবং সামগ্রিকভাবে "ক্যাম্প হাফ-ব্লাড ক্রনিকলস"-এর সম্প্রসারিত জগৎ জুড়ে।
লেখক রিক রিঅর্ড্যানের ছেলে হেলির এডিএইচডি ও ডিসলেক্সিয়া ধরা পড়ার পর ছেলেকে গল্প শোনাতে গিয়ে "দ্য লাইটনিং থিফ" উপন্যাস রচনার সূত্রপাত ঘটে। হেলি দ্বিতীয় গ্রেডে গ্রিক পুরাণ নিয়ে পড়াশোনা করছিল। সে তার বাবাকে গ্রিক পুরাণ থেকে ঘুমপাড়ানি গল্প শোনাতে অনুরোধ করে। রিঅর্ড্যান ইতিপূর্বে অনেক বছর মধ্য বিদ্যালয়ে গ্রিক পুরাণের শিক্ষক ছিলেন এবং নিজের ছেলেকে খুশি করার জন্য যথেষ্ট কাহিনিই তিনি জানতেন। কিছুদিনের মধ্যেই পুরাণ থেকে বলার মতো সব গল্পই শোনানো হয়ে যায়। তখন হেলি তার বাবাকে অনুরোধ করে গ্রিক পুরাণ থেকে চরিত্র তুলে নতুন ধরনের গল্প বানিয়ে শোনানোর জন্য। রিঅর্ড্যান কাল্পনিক পার্সি জ্যাকসন চরিত্রটি সৃষ্টি করেন এবং জিউসের বজ্র উদ্ধারের জন্য তার যুক্তরাষ্ট্র পর্যটনের গল্প শোনান। নতুন গল্পটিতে রিঅর্ড্যান এডিএইচডি ও ডিসলেক্সিয়াকে অর্ধদেবতার ক্ষমতার অংশ হিসেবে তুলে ধরেন, এবং এই দুই ব্যাধিকে যথাক্রমে যুদ্ধকালীন প্রতিবর্তী ক্রিয়া বৃদ্ধি এবং ইংরেজির পরিবর্তে প্রাচীন গ্রিক পাঠের ক্ষমতা প্রদানের সহায়ক হিসেবে দেখান। ছেলেকে গল্পটি শোনানোর পর হেলি তার বাবাকে পার্সি জ্যাকসনের অভিযান নিয়ে একটি বই লিখতে অনুরোধ জানায় এবং রিঅর্ড্যানও সেই অনুরোধ রক্ষা করেন।
জামিয়াতুল আসআদ আল ইসলামিয়া

জামিয়াতুল আসআদ আল ইসলামিয়া ঢাকার পূর্ব রামপুরার জামতলায় অবস্থিত একটি কওমি মাদ্রাসা। মুফতি হাফিজুদ্দিন ২০০৯ সালে এটি প্রতিষ্ঠা করেন। জমিয়ত উলামায়ে হিন্দের সাবেক সভাপতি আসআদ মাদানির নামে মাদ্রাসার নামকরণ করা হয়েছে। দেওবন্দি আকাবিরদের চিন্তাধারার আলোকে প্রতিষ্ঠিত এই মাদ্রাসাটি একটি নতুন ধারার উচ্চতর ইসলামি গবেষণা প্রতিষ্ঠান হিসেবে সমাদৃত। এখানে দুই-তিন মাস অন্তর ফিকহি সেমিনার আয়োজন করে ছাত্র ও সাধারণ জনগণের সামনে প্রয়োজনীয় মাসায়েল উপস্থাপন করা হয় এবং জাতির ইমান ও আমলের উন্নতির লক্ষে প্রতি ইংরেজি মাসের ২য় বৃহস্পতিবার অত্র মাদরাসায় ইসলাহি মজলিস অনুষ্ঠিত হয়। প্রতিষ্ঠাতা মুফতি হাফিজুদ্দিন মাদ্রাসার বর্তমান পরিচালক এবং ইফতা বিভাগে কর্মরত আছেন মুফতি মোস্তফা কামাল, মুফতি আতাউস সামাদ, মুফতি ইউনুস, মুফতি আরমান সাদিক, মুফতি জামিল ইকবাল ও মুফতি মাহবুবুর রহমান।
১২২ নং ওয়ার্ড, কলকাতা পৌরসংস্থা

ওয়ার্ড নং ১২২, কলকাতা পৌরসংস্থা কলকাতা পৌরসংস্থা হল কলকাতা পৌরসংস্থার বরো নং ১৩ এর একটি প্রশাসনিক বিভাগ, যা ভারতের পশ্চিমবঙ্গ রাজ্যের দক্ষিণ কলকাতার বেহালা (সুকান্ত পল্লী-সোদপুর-কাজিপাড়া) এবং হরিদেবপুরের কিছু অংশ জুড়ে রয়েছে।
১২২ নং ওয়ার্ডের উত্তরে রাজা রামমোহন রায় রোড, মতিলাল গুপ্ত রোড, সোদপুর ২য় লেন এবং বনমালী ব্যানার্জি রোড; পূর্বে মহাত্মা গান্ধী রোড এবং কেওড়াপুকুর খাল দ্বারা; দক্ষিণে ঢালিপাড়া রোড দ্বারা; এবং পশ্চিমে কালীপদ মুখার্জি রোড, হেম চন্দ্র মুখার্জি রোড, ইশান ঘোষ রোড এবং দক্ষিণে ধলিপাড়া রোড পর্যন্ত ধারাবাহিকভাবে টানা একটি লাইন। 
ওয়ার্ডটি কলকাতা পুলিশের হরিদেবপুর থানার এখতিয়ারে। 
বেহালা মহিলা থানা দক্ষিণ-পশ্চিম বিভাগের আওতাধীন সমস্ত পুলিশ জেলাকে অন্তর্ভুক্ত করে সরসুনা, তারাতলা, বেহালা, পর্ণশ্রী, ঠাকুরপুকুর এবং হরিদেবপুর। 
ওয়ার্ডটি একটি সিটি মিউনিসিপ্যাল কর্পোরেশন কাউন্সিল নির্বাচনী এলাকা এবং বেহালা পূর্ব বিধানসভা কেন্দ্রর একটি অংশ।
২০২১–২২ দক্ষিণ আফ্রিকা ক্রিকেট দলের শ্রীলঙ্কা সফর

দক্ষিণ আফ্রিকা পুুরুষ ক্রিকেট দল ২০২১ সালের সেপ্টেম্বর মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য শ্রীলঙ্কা সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে গণ্য হয়।
সফরটি প্রাথমিকভাবে ২০২০ সালের জুন মাসে অনুষ্ঠিত হওয়ার কথা ছিল, কিন্তু কোভিড-১৯ মহামারি সফরটিকে ঝুঁকির মুখে ফেলে দেয়। শ্রীলঙ্কা ক্রিকেটের প্রধান নির্বাহী কর্মকর্তা অ্যাশলি দে সিলভা ও ক্রিকেট দক্ষিণ আফ্রিকার ভারপ্রাপ্ত পরিচালক গ্রেইম স্মিথ দুজনেই উল্লেখ করেন যে তাঁদের অনুশীলনের জন্য যথেষ্ট সময় প্রয়োজন। ২০২০ সালের ২০ এপ্রিল উভয় ক্রিকেট বোর্ড নিশ্চিত করে যে মহামারির কারণে সফরটি স্থগিত করা হয়েছে। ২০২০ সালের ১ আগস্ট গ্রেইম স্মিথ নিশ্চিত করেন যে ২০২০ ক্যারিবিয়ান প্রিমিয়ার লিগ ও ২০২০ ইন্ডিয়ান প্রিমিয়ার লিগ-এর সঙ্গে তারিখ সংক্রান্ত ঝামেলার কারণে সফরটি অনির্দিষ্টকালের জন্য স্থগিত করা হয়েছে।
২০২১ সালের ৩০ জুলাই ক্রিকেট দক্ষিণ আফ্রিকা নিশ্চিত করে যে সিরিজের সবগুলো ম্যাচ রণসিংহে প্রেমাদাসা স্টেডিয়ামে জৈবসুরক্ষিত বুদ্‌বুদের মধ্যে অনুষ্ঠিত হবে।
ওডিআই সিরিজে শ্রীলঙ্কা ২–১ ব্যবধানে জয়ী হয়। টি২০আই সিরিজে দক্ষিণ আফ্রিকা ৩–০ ব্যবধানে শ্রীলঙ্কাকে পরাজিত করতে সক্ষম হয়।
২০২১ সালের ২২ আগস্ট শ্রীলঙ্কা ক্রিকেট দাসুন শানাকাকে অধিনায়ক করে ৩০ সদস্যের একটি প্রাথমিক দল ঘোষণা করে। শ্রীলঙ্কা ওডিআই ও টি২০আই ম্যাচের জন্য আলাদা দল ঘোষণা না করে পুরো সফরের জন্য ২২ সদস্যের একটি মিলিত দল ঘোষণা করে।
কোভিড-১৯ পরীক্ষায় পজিটিভ আসার কারণে জুনিয়র দালা দক্ষিণ আফ্রিকার ওডিআই দল থেকে ছিটকে যান। তাঁর বদলি হিসেবে লুথো সিপামলাকে দলে নেয়া হয়। প্রথম ওডিআই ম্যাচে খেলার সময় দক্ষিণ আফ্রিকার অধিনায়ক তেম্বা বাভুমার আঙুলে চিড় ধরায় তিনি সিরিজের বাকি ম্যাচগুলো হতে ছিটকে যান। কেশব মহারাজকে দ্বিতীয় ও তৃতীয় ওডিআই-এর জন্য অধিনায়ক ঘোষণা করা হয়।
জামিয়া সাহবানিয়া দারুল উলুম

জামিয়া সাহবানিয়া দারুল উলুম (পূর্বনাম দারুল উলুম সাহবানিয়া মাদ্রাসা) ঢাকার নিউ মার্কেট এলাকার ৮, এলিফ্যান্ট রোডে অবস্থিত একটি কওমি মাদ্রাসা। ২০০১ সালের ১৮ মার্চ মুফতি মুহাম্মদ নেয়ামতুল্লাহ নিজ বাসভবনে এই মাদ্রাসাটি প্রতিষ্ঠা করেন। তার উস্তাদ দারুল উলুম করাচীর সদরুল মুদাররিস সাহবান মাহমুদের নামানুসারে এই মাদ্রাসার নামকরণ করেন। প্রথমে মাদ্রাসার নামকরণ করা হয় দারুল উলুম সাহবানিয়া মাদ্রাসা। প্রতিষ্ঠার এক যুগ পর জামিয়া পর্যায়ের কার্যক্রম পরিচালনার উদ্দেশ্যে ২০১৩ সালে মাদ্রাসার বর্তমান নামটি দেওয়া হয়। ২০২১ সালে মাদ্রাসার ছাত্রসংখ্যা ৬৪৫ এবং শিক্ষক ৭০ জন। মাদ্রাসায় বালক-বালিকা উভয় শাখা রয়েছে।
শিক্ষাবিভাগ সমূহ:
দাওরায়ে হাদিস সম্পন্নকারী শিক্ষার্থীদের জন্য ফিকহ ও ফতওয়া বিষয়ক গবেষণামূলক উচ্চতর শিক্ষা কোর্স।
কারা ডেলেভিন

কারা জোসেলিন ডেলেভিং ( ; জন্ম ১২ আগস্ট ১৯৯২) একজন ইংরেজ মডেল, অভিনেত্রী এবং গায়িকা। ২০০৯ সালে পড়াশোনা ছেড়ে দেওয়ার পর তিনি স্টর্ম ম্যানেজমেন্টের সাথে একটি চুক্তি স্বাক্ষর করেন। ডেলেভিন ২০১২ ও ২০১৪ সালে ব্রিটিশ ফ্যাশন এ্যাওয়ার্ডসে বর্ষসেরা মডেলের পুরস্কার অর্জন করেছেন।
ডেলেভিন ২০১২ সালে জো রাইটের একটি চলচ্চিত্র "অ্যানা কারেনিনা"'য় গৌণ একটি চরিত্রে অভিনয়ের মাধ্যমে তার অভিনয়-জীবনের সূচনা করেন। তার উল্লেখযোগ্য চরিত্রগুলো হচ্ছে "পেপার টাউনস" (২০১৫) চলচ্চিত্রে মার্গো রথ স্পেজেলম্যান, "সুইসাইড স্কোয়াড" (২০১৬) চলচ্চিত্রে এনচান্ট্রেস, "ভ্যালেরিয়ান অ্যান্ড দি সিটি অব আ থাউজেন্ড প্ল্যানেটস" (২০১৭) চলচ্চিত্র লরেলিন।
সুনিসা লি

সুনিসা ফাবসোমফু (; জন্ম: ৯ মার্চ ২০০৩; সুনিসা "সুনি" লি নামে সুপরিচিত) হলেন একজন মার্কিন আর্টিস্টিক জিমন্যাস্ট। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে মার্কিন যুক্তরাষ্ট্রের প্রতিনিধিত্ব করেছেন এবং জিমন্যাস্টিকসের নারীদের ব্যক্তিগত অল-অ্যারাউন্ড বিভাগে স্বর্ণ পদক দলগত অল-অ্যারাউন্ড বিভাগে রৌপ্য পদক জয়লাভ করেছেন।
তিনি ২০১৯ ওয়ার্ল্ড আর্টিস্টিক জিমন্যাস্টিকস চ্যাম্পিয়নশিপে স্বর্ণ বিজয়ী মার্কিন দলের সদস্য ছিলেন। তিনি মার্কিন যুক্তরাষ্ট্র নারী জাতীয় জিমন্যাস্টিকস দলের সদস্য এবং প্রথম হমোং-মার্কিন অলিম্পিক জিমন্যাস্ট।
সুনিসা ফাবসোমফু ২০০৩ সালের ৯ই মার্চ মার্কিন যুক্তরাষ্ট্রের মিনেসোটার সেন্ট পলে একজন স্বাস্থ্যসেবা কর্মী ইয়েভ থোয়ের ঘরে জন্মগ্রহণ করেছেন। মাত্র ২ বছর বয়সে তার মা সুনিসার বাবা জন লি-এর সাথে দেখা করেন। যদিও তার বাবা-মা কখনো আইনগতভাবে বিয়ে করেননি, তবুও তিনি তার শেষ নামটি তার নামে পরিবর্তন করার সিদ্ধান্ত নিয়েছিলেন। লি হমোং বংশোদ্ভূত; তার বাবা-মা দুজনেই শৈশবে লাওসে থেকে মার্কিন যুক্তরাষ্ট্রে অভিবাসিত হয়েছিলেন। তার পাঁচ ভাই-বোন, বোন শাইন ও এভিওন এবং ভাই জোনাহ, লাকি ও নোয়াহ। এভিওন আঞ্চলিক পর্যায়ে আর্টিস্টিক জিমন্যাস্টিকসে অংশগ্রহণ করেছেন। বর্তমানে তিনি লি সেন্ট পলে বসবাস করেন।
ছয় বছর বয়সে, লি মিনেসোটার সেন্ট পলের শহর লিটল কানাডার মিডওয়েস্ট জিমন্যাস্টিকস সেন্টারে জিমন্যাস্টিকস শুরু করেন, যেখানে তিনি এখনও প্রশিক্ষণ গ্রহণ করেন। পরবর্তী বছর, লি প্রতিযোগিতায় অংশগ্রহণ করা শুরু করেন এবং জাতীয় মিটের অল-অ্যারাউন্ডে জয়লাভ করেছিলেন, যা তার ক্যারিয়ারের দ্বিতীয় মিট ছিল। আট বছর বয়সে তিনি তিন স্তরে উন্নীত হয়েছিলেন। তিনি এগারো বছর বয়সে অভিজাত শ্রেণীর জন্য উত্তীর্ণ হয়েছিলেন। ২০১৯ সালের আগস্ট মাসে, লি প্রথমবারের মতো সিনিয়র মার্কিন জাতীয় চ্যাম্পিয়নশিপে অংশগ্রহণ করার মাত্র কয়েকদিন পূর্বে, তার বাবা তার এক বন্ধুকে সাহায্য করার সময় একটি গাছ থেকে পড়ে যান, যার ফলে তার কোমরের নিচের অংশ পক্ষাঘাতগ্রস্ত হয়ে পড়ে। পরবর্তী বছর লির খালা ও চাচা কোভিড-১৯-এ আক্রান্ত হয়ে মৃত্যুবরণ করেছেন। এই দুঃখজনক ঘটনাগুলো নিয়ে আলোচনা করার সময় লি বলেছিলেন, "এর কারণে আমি আরও কঠিন হয়ে উঠেছি।"
শহীদ আনোয়ার

শহীদ আনোয়ার (জন্ম ৫ জুলাই ১৯৬৮) একজন সাবেক পাকিস্তানি আন্তর্জাতিক ক্রিকেটার।
আনোয়ার ইংল্যান্ডের বিপক্ষে ওয়ানডে অভিষেক করেন। এই ম্যাচে তিনি ৩৭ রান করেন কিন্তু জাতীয় দলে তাকে আর খেলানো হয়নি।
ঘরোয়া ক্রিকেটে তিনি লাহোর, বাহাওয়ালপুর, ন্যাশনাল ব্যাংক অব পাকিস্তান, পাকিস্তান অটোমোবাইলস কর্পোরেশন, পাকিস্তান ন্যাশনাল শিপিং কর্পোরেশনের প্রতিনিধিত্ব করেন এবং তার ক্যারিয়ারে ইউকে ক্রিকেট লিগ সার্কিটেও খেলেছেন। তিনি জাতীয় চ্যাম্পিয়নশিপে ন্যাশনাল ব্যাংক গ্রেড ১ এবং লাহোর গ্রেড ১ দলের অধিনায়কত্ব করেন এবং ব্যাটিং অলরাউন্ডার হিসাবে ২১৬ প্রথম শ্রেণীর খেলায় উপস্থিত হন, সর্বোচ্চ ১৯৫ স্কোর সহ ১২১০০ রান (৩৪.৮৭ গড়) ১৫২ টি লিস্ট "এ" ম্যাচে খেলেছেন। তার প্রথম শ্রেণীর ক্যারিয়ারে ২৬ টি সেঞ্চুরি এবং ৬৩ টি হাফ সেঞ্চুরি রয়েছে। আনোয়ার প্রথম শ্রেণীর ক্রিকেটে ৬১ টি উইকেট নিয়েছেন। ক্যারিয়ার সেরা উইকেট ৬/২।
প্রথম-শ্রেণীর ক্রিকেট থেকে অবসর নেওয়ার পর, শহিদ পাকিস্তানের অন্যতম সফল ক্রিকেট কোচ হয়ে ওঠেন। সিএ (ক্রিকেট অস্ট্রেলিয়া) থেকে লেভেল ১, ২ এবং ৩ ক্রিকেট কোচিং ডিপ্লোমা শেষ করার পর, তিনি শিয়ালকোট স্ট্যালিয়নে তাদের প্রধান কোচ হিসেবে যোগদান করেন এবং তাদেরকে জাতীয় টি-২০ চ্যাম্পিয়নশিপ এবং ন্যাশনাল ব্যাংকের পক্ষ থেকে ২০১১ সালে একদিনের ক্রিকেট চ্যাম্পিয়নশিপে রানার আপ অবস্থান পাইয়ে দেন। তিনি ২০১০ সালে অস্ট্রেলিয়া সফরে পাকিস্তান ‘এ’ দলের কোচিংও করেছিলেন।
শ্যামা শ

শ্যামা দে শ (জন্ম ৮ জুলাই ১৯৭১ ভারতের হাওড়ায়) একজন সাবেক টেস্ট এবং একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি একজন বাঁহাতি ব্যাটসম্যান এবং বামহাতি মাঝারি পেস বোলিং করেন। তিনি ভারতের হয়ে তিনটি টেস্ট এবং পাঁচটি ওয়ানডে খেলেছেন।
রেখা গডবোল

রেখা গডবোল একজন প্রাক্তন একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি চারটি একদিনের আন্তর্জাতিক খেলেছেন। তিনি ২৬ গড় রানে মোট ৭৮ রান করেন।
মাধুরী মেহতা

মাধুরী মেহতা (; জন্ম ১ নভেম্বর ১৯৯১) একজন ভারতীয় ক্রিকেটার। তিনি ২০১২ সালে ওয়েস্ট ইন্ডিজ মহিলা ক্রিকেট দলের বিপক্ষে তার নারী একদিনের আন্তর্জাতিক এবং মহিলা টি-টুয়েন্টি আন্তর্জাতিক খেলেন।